text:
Dɔa Yɔyɔ me Kuxiwo
Dɔa Yɔyɔ me Kuxiwo
“Suklidɔawo dometɔ aɖeke menyo o. Dɔ gblẽnuwoe wo katã wonye.”—Anne Daly, Amerika Suklidɔlélawo fe Habɔbɔ.
“DODOKPƆ si wowɔ na wò he dɔléle aɖewo ɖe go. Ehiã be woawɔ atike na wò enumake.” Ðɔktaa fe nya mawo dze Deborah kpo. Egblɔ be: “Le zã bliboa me la, nye susu nɔ gbɔgblɔm nam be vodada anya nɔ dodokpɔa me kokoko. Mexɔe se kokoko be nyemele dɔ lém o.”
Abe ame bubu geɖe ene la, Deborah susu be yele lãmesẽ me, eyata eŋe aɖaba fu dɔléle fe dzesi geɖe siwo wòkpɔna la dzi. Etsɔe be dɔhonametike aɖe si nom yenɔ gbɔe yefe tsikɔwuame manyatalenua tso. Ewɔ nɛ be tsi geɖe si yenona gbɔe aɖuɖɔɖɔɖɔ kabakabaa tso. Ke ɖeɖiteameŋua ya la—efe susue nye be vidada dɔmedela ka ŋue ɖeɖi metena o?
Ke hã, dodokpɔa ɖee fia be suklidɔ gbɔe nuawo katã tso. Esesẽ na Deborah be wòaxɔe ase be wokpɔ suklidɔ le ye ŋu. Egblɔ be: “Nyemefo nu tso nye dɔlélea ŋu na ame aɖeke o. Le zã me ne fomea me tɔwo dɔ alɔ̃ la, meʋua ŋku ɖe vivitia me nɔa avi fam.” Abe Deborah ene la, ne ame aɖewo se be suklidɔ le yewo ŋu la, seselelãme vovovowo ɖea fu na wo, woléa blanui, eye wodoa dziku gɔ̃ hã. Karen gblɔ be: “Nyemexɔe se o, eye avi dzi ko menɔ.”
Enye nusi sɔ le dzɔdzɔme nu be woase le ame ɖokui me alea tso nusi dze abe dzɔgbevɔ̃edzɔɖeamedzi ene ŋu. Gake ne wode dzi fo na suklidɔlélawo la, woate ŋu atrɔ ɖe nɔnɔmea ŋu. Karen gblɔ be: “Dɔnɔdzikpɔla si kpɔa gbɔnye kpe ɖe ŋunye mexɔ nye nɔnɔmea de eme. Egblɔ nam be megblẽ be mafa avi o. Seselelãme ɖeɖeɖego alea kpe ɖe ŋunye metrɔ ɖe nɔnɔmea ŋu.”
Nusita Wònye Dɔ si Gblẽa Nu
Woyɔ suklidɔ be “dɔ si dzea agbeŋusẽ dzi,” eye esɔ nenema. Ne ŋutilãa mate ŋu azã ʋumesukli o la, efe dɔwɔna vevi geɖe me ate ŋu agblẽ, eye ate ŋu ade agbe afɔku me. Ðk. Harvey Katzeff gblɔ be: “Menye suklidɔe wua amewo tẽ o, ke dɔ bubu siwo va gena ɖe emee. Míenya alesi míaxe mɔ na dɔléle bubu mawoe, gake ne wonya va ko la, [wo] dada sesẽna.” *
Ðe mɔkpɔkpɔ aɖe li na amesiwo le suklidɔ léma? Ẽ—ne wonya dɔ si fomevi wònye hezɔ ɖe eŋuti tikewɔɖoɖo dzi ko. *
Nuɖuɖu Kple Kamedede
Togbɔ be womate ŋu axe mɔ na suklidɔ Ha 1 o hã la, dzɔdzɔmeŋutinunyalawo le nusiwo dzia exɔxɔ fe afɔkua ɖe edzi tso domenyiŋusẽ me la ŋuti numekuku wɔm, eye wole agbagba dzem be yewoakpɔ mɔnu siwo dzi woato axe mɔ na dɔlélenutsitsiŋutete fe lãmenugbagbeviawo dzi dzedze. (Kpɔ aɖaka si nye “Akpa si Ʋumesukli Wɔna” le axa 8.) Agbalẽ si nye Diabetes—Caring for Your Emotions as Well as Your Health gblɔ be: “Le suklidɔ ha 2 lia gome la, mɔkpɔkpɔ le nɔnɔmea ŋu wu. Amesiwo ate ŋu axɔe tso domenyiŋusẽ me dometɔ geɖe fo asa na dɔléle sia xɔxɔ to nu nyui ɖuɖu kple kamedede edziedzi me, heto ema dzi yi edzi nɔ lãmesẽ me hekpɔ egbɔ be yewomelolo akpa o.” *
Le gbetete ɖe kamedede fe vevienyenye dzi me la, Journal of the American Medical Association ka nya ta tso numekuku aɖe si wowɔ tsitotsito tso nyɔnuwo ŋu la ŋu. Edze le numekukua me be “ɣeyiɣi kpui aɖe gɔ̃ hã fe kamedede kpena ɖe [lãmenugbagbeviawo] ŋu wokpɔa insulin wòdoa ŋusẽ wo woxɔa ʋumesukli wɔa eŋudɔ gafofo 24 kple edzivɔ.” Eyata nyatakakaa wu nu be “azɔlizɔzɔ kple dɔ sesẽ wɔwɔ siaa ɖea afɔku si li be nyɔnuwo naxɔ suklidɔ ha 2 lia dzi kpɔtɔna ŋutɔ.” Numekulaawo kafu miniti 30 ya teti fe dɔ sesẽ vi aɖe wɔwɔ le kwasiɖaa fe ŋkeke akpa gãtɔ me, alo woawɔe ŋkekeawo katã. Dɔ siawo dometɔ aɖe ate ŋu anye dɔ tsɛ abe azɔli teti zɔzɔ ene, si ŋu agbalẽ si nye American Diabetes Association Complete Guide to Diabetes gblɔ le be “ɖewohĩ eyae nye kamedede fomevi nyuitɔ kekeake, si me afɔku mele o, kple esi me gazazã geɖe mele o.”
Ke hã, ele be atikewɔla si nya dɔlélea ŋu nalé ŋku ɖe suklidɔlélawo fe kamedede ŋu. Nusiwo tae dometɔ ɖekae nye be suklidɔ te ŋu gblẽa nu le ʋuka kple ahɔhɔ̃mekawo ŋu, si wɔnɛ be ʋu mete ŋu sina yia ŋutilãa fe tefetefewo o, eye womegasea nuveviwɔame fe veve o. Ewɔnɛ be ne nu vi aɖee koko dɔnɔa fe afɔ gɔ̃ hã, manya kaba o eye wòagblẽe ɖi wòavo azu abi gã—ale gbegbe be ne womekpɔ egbɔ kaba o la, ɖeko woava lã afɔa ɖa. *
Ke hã, kamedeɖoɖo aɖe dzi zɔzɔ ate ŋu akpe ɖe ame ŋu wòanɔ te ɖe suklidɔ nu. ADA Complete Guide gblɔ be: “Zi alesi numekulawo wɔ kamedede fe viɖewo ŋuti numekukui la, zi nenemae wokpɔnɛ be viɖe geɖewo le emee.”
Insulin Tikewɔwɔ
Hekpe ɖe nuɖuɖu kple kamedede fe ɖoɖo aɖe dzi zɔzɔ ŋu la, ele be suklidɔlélawo dometɔ geɖe nanɔ sukli agbɔsɔsɔ si le wofe ʋu me dom kpɔ gbesiagbe ahanɔ insulin hã dom edziedzi. Le zɔzɔ ɖe nuɖuɖu kple kamedede ɣesiaɣi fe ɖoɖo nyui dzi ta la, ame aɖewo siwo ŋu suklidɔ Ha 2 lia le te ŋu wɔ ŋgɔyiyi le wofe lãmesẽnyawo me, eye wote ŋu dzudzɔ insulin zazã edziedzi hena ɣeyiɣi aɖe ya teti. * Karen, amesi ŋu suklidɔ Ha 1 le la kpɔe be kamedede naa insulin si yedona la wɔa dɔ nyuie. Ewɔe be ete ŋu ɖe insulin si wòhiãna gbesiagbe la dzi kpɔtɔ alafa memama 20.
Gake ne ehiã be suklidɔléla nanɔ insulin zãm la, susu aɖeke meli si ta wòle be dzi naɖe le efo o. Mary Ann, si nye dɔnɔdzikpɔla, amesi kpɔa suklidɔléla geɖe dzi la gblɔ be: “Insulin zazã mefia be èdo kpo nu o. Suklidɔ fomevi ka kee ɖale ŋuwò o, ne èléa ŋku ɖe sukli agbɔsɔsɔ si nɔa ʋume na wò ŋu ko la, àɖe lãmesẽkuxi bubu siwo ava do mo ɖa emegbe la dzi akpɔtɔ.” Le nyatefe me la, numekuku siwo wowɔ nyitsɔ laa ɖee fia be “ŋku, ayiku, kple ahɔhɔ̃meka dɔléle siwo ɖea fu na suklidɔlélawo dzi ɖe kpɔtɔ ŋutɔ” le suklidɔ Ha 1 léla siwo kpɔa egbɔ be sukli agbɔsɔsɔ si sɔ le wofe ʋu me la gome. Le kpɔɖeŋu me, ŋkudɔ si woyɔna be retinopathy léle fe afɔkua dzi ɖe kpɔtɔ alafa memama 76! Eɖe vi na suklidɔ Ha 2 lia léla siwo hã lé ŋku ɖe wofe ʋumesukli fe agbɔsɔsɔ si sɔ ŋu nyuie la nenema ke.
Be woana insulin tikewɔwɔ nabɔbɔ ahaɖe efe ame veve dzi akpɔtɔ la, abui siwo nɔa insulin donuwo—siwo nye atikedonu siwo wozãna ŋutɔ—nu la le sue ale gbegbe be wo nu mevena boo o. Mary Ann gblɔ be: “Zi geɖe la, edodo zi gbãtɔe vena wu. Le ema megbe la, dɔnɔ akpa gãtɔ gblɔna be yewomegasea veve aɖeke o.” Abuidonu bubu aɖewoe nye automatic injectors, si nye mɔ̃ si tutua abuia dea ŋutilãa me vevemasemasee, jet injectors, si tutua insulin wògena ɖe lãme na ame kaba, kpakple infusers, si nye mɔ̃ si me wokua insulin ɖo hefoa efe abuia ɖe lãme wònɔa ame ŋu ŋkeke eve alo etɔ̃. Insulin donua fe lolome le ko abe kotokumenyatakakaxɔmɔ̃ ene, eye ame geɖe va le ŋudzedze kpɔm ɖe eŋu vevie le fe siawo me. Wotrɔ asi le mɔ̃ sia si fe abui wogblẽna ɖe ŋutilãa me la ŋu be wòanya insulin agbɔsɔsɔ si ŋutilãa hiã gbesiagbe ahanɔ etsɔm nɛ vivivi, si wɔnɛ be insulin tikewɔwɔ yia edzi nyuie hedea ame dzi ŋutɔ.
Yi Edzi Nànɔ Nu Srɔ̃m
Ne míefo nu tso suklidɔyɔmɔnuwo katã gɔ̃ hã ŋu la, wo dometɔ aɖeke meli si woagblɔ be eyae nye nyuitɔ kekeake o. Ele be amesiame nade ŋugble le nu geɖewo ŋu be wòawɔ eya ŋutɔ fe nyametsotso le suklidɔyɔmɔnu tiatia me. Mary Ann gblɔ be: “Togbɔ be kɔdzidɔwɔlawoe anɔ dɔ yɔm wò hã la, wò ŋutɔe atia mɔnu si sɔ na wò.” Le nyatefe me la, magazine si nye Diabetes Care gblɔ be: “Woate ŋu abu suklidɔ tikewɔwɔ le kɔdzi, nusiwo dɔnɔa ŋutɔ awɔ na eɖokui le nɔnɔme vovovowo me mafiamafiae be enye atikewɔmɔnu madeŋgɔ.”
Zi alesi suklidɔlélawo srɔ̃ nu tso wofe dɔlélea ŋui la, zi nenemae woanya alesi woakpɔ wofe lãmesẽnyawo gbɔe wòana mɔnukpɔkpɔ geɖe wo be wofe agbenɔfe nadidi awu eye woanɔ lãmesẽ me wu. Ke hã, ebia dzigbɔɖi be woasrɔ̃ nu tso eŋu wòaɖe vi na ame. Agbalẽ si nye Diabetes—Caring for Your Emotions as Well as Your Health ɖe eme ale: “Ne ète kpɔ be yeasrɔ̃ nusianu zi ɖeka la, àte ŋu atɔtɔ eye màwɔ nyatakaka si su asiwò la ŋudɔ nyuie o. Tsɔ kpe ɖe eŋu la, nyatakaka vevitɔ kekeake si wòhiã be nàsrɔ̃ la mele agbalẽ kple magazinewo me nàkpɔ o. Eku ɖe . . . alesi wò ʋumesukli fe agbɔsɔsɔ nɔna le nɔnɔme vovovowo me nyanya ŋu. Ne ɣeyiɣiawo va le yiyim koe nàte ŋu asrɔ̃ esia to nuwɔkpɔ geɖe me.”
Le kpɔɖeŋu me, to ŋkuléle ɖe ɖokuiwò ŋu nyuie me la, ànya alesi ne nu te ɖe dziwò wò lãme wɔa wòe, si ate ŋu ana wò ʋumesukli nayi dzi. Ken gblɔ be: “Ƒe 50 sɔŋ enye sia mía kple suklidɔŋutilã sia míeli, eye mesea nya siwo wògblɔna nam gɔme!” Nya siwo Ken fe ŋutilã gblɔna nɛ “gɔmesese” ɖe vi nɛ ŋutɔ, elabena ekpɔtɔ wɔa dɔ ɣeyiɣiawo katã—togbɔ be exɔ wu fe 70 gɔ̃ hã!
Ƒometɔwo fe Alɔdodo fe Vevienyenye
Nusi dzi mele be woaŋe aɖaba afui le suklidɔyɔyɔ me o enye fometɔwo fe kpekpeɖeŋu nana. Le nyatefe me la, agbalẽ aɖe gblɔ be, “ɖewohĩ fome aɖe me tɔwo fe nuwɔwɔ ɖekae enye nu ɖeka aɖe si hiã ŋutɔ” le ɖeviwo kple amesiwo metsi fũ o fe suklidɔ nu nɔnɔ me.
Eɖea vi ne fomea me tɔwo srɔ̃ nu tso suklidɔ ŋu, heɖɔa li wo nɔewo le dɔnɔa kpɔkplɔ yi kɔdzii gɔ̃ hã me. Nunyanya tso dɔlélea ŋu akpe ɖe wo ŋu le kpekpeɖeŋunana, dzesi veviwo kpɔkpɔ adze sii, kple alesi woawɔ nui le nɔnɔme vovovowo me nyanya me. Ted, amesi srɔ̃nyɔnu dzi suklidɔ Ha 1 dze esime wòxɔ fe ene ko, la gblɔ be: “Mete ŋu nyana ne Barbara fe ʋumesukli fe agbɔsɔsɔ ɖiɖi akpa. Míanɔ dze ɖom nyuie ko ɖoɖoe nazi le enu enumake. Edzea fifia vevie hedoa dziku nya aɖeke madzɔmadzɔe. Eye megazãna ɖe naneke wɔwɔ ŋu o.”
Nenema kee ne Ken srɔ̃ Catherine kpɔe be Ken fe ŋutigbalẽ te fufu eye wònɔa anyi kpoo, eye wòkpɔ tɔtrɔ aɖe le efe nuwɔna me la, edoa biabia bɔbɔe aɖe ɖe egbɔ. Alesi Ken aɖo nyaa ŋui ana Catherine nanya be mele be yeagblẽ nyametsotsowɔwɔ aɖeke ɖe esime o eye ele be yeatso kpla akpɔ nɔnɔmea gbɔ. Ken kple Barbara siaa daa akpe vevie be yewo srɔ̃wo nya nu tso yewofe dɔlélea ŋu, eye wolɔ̃ wo hekana ɖe wo dzi ale gbegbe. *
Ele be fomea me tɔ lɔ̃amewo nadze agbagba anye kpekpeɖeŋunalawo, dɔmenyotɔwo, kple dzigbɔɖitɔwo—nɔnɔme siawo ate ŋu akpe ɖe dɔnɔa ŋu wòanɔ te ɖe agbemekuxiwo nu eye ate ŋu ana efe dɔlélea gɔ̃ hã dzi naɖe akpɔtɔ. Karen srɔ̃ŋutsu naa kakaɖedzii be yelɔ̃e, eye ema dea agbe yeye eme ale gbegbe. Karen gblɔ be: “Nigel gblɔna nam be, ‘Ehiã be amewo naɖu nu ano tsi be woanɔ agbe, nenema koe wò hã nèhiã nuɖuɖu kple tsi—kpakple insulin vi aɖee.’ Nyatefenya fadziname siawo dea dzi fo nam ale gbegbe.”
Ehiã be fometɔwo kple xɔlɔ̃wo nanya hã be ne ʋumesukli fe agbɔsɔsɔ le dzi yim gale ɖiɖim la, suklidɔ te ŋu kpɔa ŋusẽ ɖe ame fe seselelãme dzi. Nyɔnu aɖe gblɔ be: “Ne suklidɔa na nu te ɖe dzinye la, menɔa anyi kpoo, dzi megadzɔam o, dzi kuam kabakaba, eye metɔtɔna. Emegbe egatena ɖe dzinye be nyemete ŋu ɖu nye seselelãmewo dzi o. Gake ekpena ɖe ŋunye ne menya be ame bubuwo se nye seselelãme siawo gɔme—siwo dzi medzea agbagba be maɖu.”
Woate ŋu anɔ te ɖe suklidɔ nu dzidzedzetɔe, vevietɔ ne dɔnɔa fe fometɔwo kple xɔlɔ̃wo do alɔe. Biblia fe gɔmeɖosewo hã ate ŋu akpe ɖe ame ŋu. Le mɔ ka nu?
[Etenuŋɔŋlɔwo]
^ mm. 8 Dɔ bubuawo dometɔ aɖewoe nye dzidɔ, gbagbadɔ, ayikudɔ, ʋukamexexedɔ, kpakple dɔléle si gblẽa ahɔhɔ̃mekawo dome. Ʋu fe masimasi nyuie aɖo afɔ gbɔ ate ŋu ana abi naɖo afɔawo ŋu, eye ne ezu abi gã la, woate ŋu alã afɔawo dometɔ si ŋu abia le. Suklidɔ koŋ gbɔe wòtsona hã be ame tsitsi geɖewo fe ŋku gbãna.
^ mm. 9 Nyɔ! mekafua atikewɔmɔnu gobii aɖeke o. Ele be amesiwo bui be suklidɔ le yewo ŋu nate ɖe atikewɔla si bi ɖe mɔxexe na dɔa kple enunɔnɔ me ŋu.
^ mm. 11 Edze abe amidede ɖe fo gbɔ akpa hea afɔku geɖe vanɛ wu amidede ɖe kpe gbɔ ene.
^ mm. 13 Atamanolawo dea wo ɖokui afɔku si lolo wu gɔ̃ hã me, elabena atamanono gblẽa nu le dzia ŋu eye wònaa ʋukawo me miãna be ʋu mete ŋu sina yia ŋutilãa fe tefetefewo o. Agbalẽ aɖe gblɔ be suklidɔléla siwo fe afɔ alo abɔ wolã la dometɔ 95 le alafa me nye atamanolawo.
^ mm. 16 Wokpe ɖe amesiawo dometɔ aɖewo ŋu to atikenonowo dzi. Atike siawo dometɔ aɖewo nye esiwo kpena ɖe fomeɖea ŋu be wòadza insulin geɖe, bubuwo ɖea ʋumesukli fe agbɔsɔsɔ dzi kpɔtɔna, eye ɖewo hã ɖea mɔxexe na insulin dzi kpɔtɔna. (Zi geɖe la, womeŋlɔa atikenono siawo na amesiwo ŋu suklidɔ Ha 1 le o.) Fifia la, womate ŋu ano insulin to nu me o, elabena mɔ si dzi nuɖuɖu tona tuna ɖe dɔme na ame naa nunyiame sia kakana hafi wòɖoa ʋukaa me. Insulin tikewɔwɔ kple atikenonowo mete fli ɖe kamedede kple nu nyui ɖuɖu fe hiahiã me o.
^ mm. 26 Kɔdzitɔwo kafui be dzesidegbalẽvi nanɔ suklidɔlélawo ŋu ɣesiaɣi eye woado kɔgɛ alo alɔnugɛ aɖe si ade dzesi wo. Le nɔnɔme sesẽwo me la, dzesidenu siawo ate ŋu axɔ ame ɖe agbe. Le kpɔɖeŋu me, woate ŋu awɔ vodada abu ʋumesukli fe agbɔmasɔmasɔ fe dzesiwo dɔléle bubu fe nuwɔna alo ahamumu me kuxi aɖee gɔ̃ hã.
[Aɖaka/Nɔnɔmetata si le axa 6]
Edzea Ðeviwo Dzia?
Ðk. Arthur Rubenstein, si nye lãmetsiŋutinunyala xɔŋkɔ kple Mount Sinai Tikewɔwɔsrɔ̃fe si le New York fe tatɔ gblɔ be: “Suklidɔ va le ɖeviwo dzi dzem.” Le nyatefe me la, fexɔxɔ si koŋ dzi suklidɔ dzea egɔme tsoe le ɖiɖim. Esi Ðk. Robin S. Goland, si nye suklidɔ ŋutinunyala nɔ nu fom tso suklidɔ Ha 2 lia ŋu la, egblɔ be: “Le fe ewo siwo va yi me la, míenɔ nu fiam atikewɔwɔ srɔ̃lawo be dɔ sia meléa amesiwo mekpɔ xɔ fe 40 o la o. Fifia la, míele ekpɔm le amesiwo mekpɔ xɔ fe 10 haɖe o ŋu.”
Nukatae suklidɔ le dzidzim ɖe edzi le ɖeviwo dome? Ɣeaɖewoɣi la, ete ŋu tsoa domenyiŋusẽ gbɔ. Ke hã, lolo akpa kple tefe si ame le hã te ŋu nyea nusiwo henɛ vɛ dometɔ aɖewo. Le fe 20 siwo va yi me la, ɖevi siwo lolo akpa fe agbɔsɔsɔ dzi ɖe edzi zi gbɔ zi eve. Nuka gbɔe wòtso? Ðk. William Dietz, si le United States Dɔlélenutsitsi Kple Mɔxexe Ðe Enu Dɔwɔfe gblɔ be: “Le fe 20 siwo va yi me la, tɔtrɔ geɖe va amewo fe nuɖuɖu kple kamedede me. Esiawo dometɔ aɖewoe nye agbenɔnɔ ɖe nuɖuɖu siwo tso nuɖuɖudzrafewo dzi fũ fe dzidziɖedzi; ŋdinuɖuɖu dadafu fe dzidziɖedzi; aha viviwo nono fũ kple ɖafleɖuɖu fe dzidziɖedzi; [kamedefefewo] wɔwɔ le suku fe toyiyi; kple ɖiɖiɖemeɣiwo ɖeɖe ɖa le sukuwo me.”
Womate ŋu ada suklidɔ keŋkeŋ o. Eyata nunya le eme be woawɔ fewuivi aɖe si ŋu dɔa le fe aɖaŋuɖoɖo dzi, amesi gblɔ kpuie ko be: “Ƒo asa na nuɖuɖu siwo me nunyiame mele o eye nànɔ kame dem.”
[Aɖaka/Nɔnɔmetata si le axa 8, 9]
Akpa si Ʋumesukli Wɔna
Ʋumesukli mee lãmenugbagbevi biliɔn tefe akpe nane siwo nɔa ŋutilãa me la kpɔa ŋusẽ tsonɛ. Gake hafi sukli sia nage ɖe lãmenugbagbeviawo me la, ehiã “safui” aɖe—insulin, si nye lãmetsi aɖe si fomeɖe dzana. Le suklidɔ Ha 1 gome la, ŋutilãa mewɔa insulin la kura o. Le suklidɔ Ha 2 lia gome la, ŋutilãa wɔa insulin la gake ɖeko mesɔa gbɔ o. * Gawu la, lãmenugbagbeviawo melɔ̃na ɖea mɔ insulin gena ɖe wo me o—si nye nɔnɔme aɖe si woyɔna be mɔxexe na insulin fe dɔwɔwɔ. Eyata le suklidɔ evea siaa gome la, nu ɖeka tɔgbee va dzɔna mlɔeba: ʋumesukli si hiã la meɖoa nugbagbeviawo gbɔ o alo ʋumesuklia sɔa gbɔ akpa wòzua afɔku.
Le suklidɔ Ha 1 gome la, dɔnɔa fe dɔlélenutsiŋutete dzea fomeɖe me nugbagbevi siwo wɔa insulin la dzi. Eyata suklidɔ Ha 1 nye dɔléle si me ame ŋutɔ fe dɔlélenutsiŋutete ganɔa nu gblẽm le eɖokuitakpɔnuwo ŋu le, eye woyɔnɛ ɣeaɖewoɣi be dɔlélenutsiŋutete suklidɔ. Nusiwo ate ŋu ana dɔlélenutsiŋutetea nadze nugbagbeviawo dzi dometɔ aɖewo nye dɔlékuiwo, aɖitikewo, kple atike fomevi aɖewo. Ate ŋu atso domenyiŋusẽ hã gbɔ, elabena zi geɖe la, suklidɔ Ha 1 nɔa fome aɖewo koŋ me, eye Caucasiatɔwo domee wòbɔ ɖo wu.
Le suklidɔ Ha 2 lia gome la, exɔxɔ tso domenyiŋusẽ me nu gasẽna gɔ̃ hã wu, gake mebɔ ɖe Caucasiatɔwo dome fũ o. Australia kple Amerika vidzidziwo koŋ domee wòbɔ ɖo wu, eye le xexeame godoo la, Amerika-vidzidziwo domee suklidɔ Ha 2 lia bɔ ɖo wu. Numekulawo le fomedodo si le agbedomenyiŋusẽ kple lolo akpa, kpakple alesi wòdzena be amidede akpa koŋ gbɔe mɔxexe na insulin fe dɔwɔwɔ tsona le amesiwo fe fome me dɔlélea le gome la ŋuti numekuku wɔm. * To vovo na suklidɔ Ha 1 la, amesiwo xɔ wu fe 40 koŋ dzie suklidɔ Ha 2 lia dzena.
[Etenuŋɔŋlɔwo]
^ mm. 44 Suklidɔlélawo dometɔ 90 lɔfo le alafa me léa suklidɔ Ha 2 lia. Tsã la, woyɔnɛ be “insulin mahiãmahiã” alo “gege ɖe tsitsi me” suklidɔ. Ke hã, ŋkɔ siawo mesɔ tututu o, elabena suklidɔ Ha 2 lia lélawo dometɔ 40 sɔŋ le alafa mee hiãa insulin. Gawu la, ɖeviwo fe agbɔsɔsɔ dovoɖiname aɖe—siwo dometɔ aɖewo meɖo fewuiwo gɔ̃ hã me o—ŋue wole suklidɔ Ha 2 lia kpɔm le.
^ mm. 46 Zi geɖe la, wobunɛ be ame lolo akpa ne efe kpekpeme gbɔ kpekpeme nyuitɔ ŋu alafa memama 20.
[Nɔnɔmetata]
Ʋumesukli kui
[Afi Si Míexɔ Mɔɖeɖe Tso]
Courtesy: Pacific Northwest National Laboratory
[Aɖaka si le axa 9]
Akpa si Ƒomeɖe Wɔna
Ƒomeɖe si fe lolome de sɔsɔ ge kple akɔɖu la mlɔ dɔgboa megbe tututu. Agbalẽ si nye The Unofficial Guide to Living With Diabetes gblɔ be: “Ƒomeɖe si ŋu ŋusẽ le wɔa dɔ kple fɔléleɖenuŋu geɖe madzudzɔmadzudzɔe, nɔa asi trɔm le sukli agbɔsɔsɔ si ge ɖe ʋua me ŋu wòdana sɔna to insulin agbɔsɔsɔ si sɔ ɖoɖo ɖa me, esime ʋumesuklia fe agbɔsɔsɔ le dzi yim gale ɖiɖim le ŋkekea me.” Ƒomeɖe me nugbagbeviwo gbɔe insulin sia tsona.
Ne fomeɖe me nugbagbeviwo do kpo insulin agbɔsɔsɔ si hiã ɖoɖo ɖa la, enaa sukli sɔa gbɔ ɖe ʋua me, si woyɔna be hyperglycemia. Esi to vovo na esiae nye hypoglycemia—si nye ʋumesuklia fe agbɔmasɔmasɔ. Aklã wɔa dɔ aduadu kpena ɖe fomeɖe ŋu wotrɔna asi le sukli agbɔsɔsɔ si ge ɖe ʋua me la ŋu to sukli si tsi edzi la ɖeɖe adzra ɖo me, si woyɔna be glycogen. Ne fomeɖe ɖe gbe na aklã la, egbugbɔna trɔa sukli si wòɖe dzra ɖo nana ŋutilãa wòzãna.
[Aɖaka/Nɔnɔmetata si le axa 9]
Akpa si Sukli Wɔna
Ame geɖe gblɔna vodadatɔe be sukli geɖe ɖuɖue hea suklidɔ vɛ. Atikewɔwɔ me numekukuwo ɖee fia be lolo akpa—sukli agbɔsɔsɔ kae nèɖuna o—ye dzia dɔlélea xɔxɔ fe afɔkua ɖe edzi le amesiwo fe fome me dɔa le la gome. Ke hã, sukli ɖuɖu akpa menaa wonɔa lãmesẽ me o, elabena nunyiame geɖe mele eme o eye wònaa wololona akpa.
Nukpɔsusu masɔmasɔ bubu hãe nye be sukli dzroa suklidɔlélawo kutɔkutɔe. Gake le nyatefe me la, alesi nu viviwo dzroa ame akpa gãtɔe la, nenemae wòdzroa woawo hãe. Ne womelé ŋku ɖe suklidɔ ŋu o la, ate ŋu ana dɔ nanɔ ame wum vevie—gake menye ɖe sukli ŋu kokoko o. Suklidɔlélawo ate ŋu aɖu nu viviwo, gake ele be woalé ŋku ɖe sukli ŋu le wofe nuɖuɖuwo katã me.
Numekuku siwo wowɔ nyitsɔ laa ɖee fia be nuɖuɖu siwo me atikutsetsesukli le—si nye sukli si nɔa atikutsetsewo kple amagbewo me—fũ ate ŋu axe mɔ na insulin fe dɔwɔwɔ, eye ate ŋu ana lãwo gɔ̃ hã naxɔ suklidɔ, aleke kee wofe lolome ɖale o.
[Nuwo fe nɔnɔmewo/Nɔnɔmetata siwo le axa 8]
Suklidɔ Gɔme Ðeɖe Kpuie
ƑOMEÐE
↓ ↓ ↓
Amesi Le Lãmesẽ Me Suklidɔ Ha 1 Suklidɔ Ha 2 Lia
Le nu ɖuɖu megbe la, Dɔlélenutsiŋutete dzea Zi geɖe la, insulin
fomeɖe (pancreas) wɔa dɔ fomeɖe me nugbagbevi sue aɖe koe
le sukli agbɔsɔsɔ siwo wɔa insulin la dzi. fomeɖea te ŋu wɔna
si va ʋua me la ŋu, Esia wɔnɛ be womete
to insulin (lãmetsi si ŋu wɔa insulin o
kpɔa sukli si nɔa ʋu me
zazã gbɔ) agbɔsɔsɔ
si sɔ la ɖoɖo ɖa me
↓ ↓ ↓
Lãmenugbagbevi siwo Insulin fe kpekpeɖeŋu Ne lãmetsixɔlaawo
nɔa lãmekawo ŋu kpakple manɔmee la, ʋumesukli mete ŋu le insulin
lãmenugbagbevi bubuwo xɔa kuikuiawo mate ŋu xɔm tututu o la,
Insulin la fe akpa sue aɖe. age ɖe lãmeka ŋu mɔnu siwo hiã be
Ne woxɔe la, mɔnu nugbagbeviawo me o woaʋu be ʋumesuklia
aɖe ʋuna eye ʋumesukli nage ɖe wo
kuikuiwo gena ɖe lãmeka me la meʋuna o
ŋu nugbagbeviawo me
↓ ↓ ↓
Ʋumesuklia nyina ɖe Sukli va sɔa gbɔ
lãmeka ŋu nugbagbeviawo ɖe ʋua me akpa, hetɔtɔa
me eye wozãnɛ wòvɔna. ŋutilãa fe dɔwɔna veviwo
Esia wɔnɛ be ʋumesukli me eye nu gblẽna le ʋukawo ŋu
fe agbɔsɔsɔ dana sɔna
[Diagram]
(Edze nyuie le agbalẽa ŋutɔ me)
Lãmenugbagbevi
Nugbagbevi lãmetsixɔla
Mɔnu si Ʋuna
Insulin
Ʋumesukli
Lãmenu si me Domenyiŋusẽfianu Nɔna
[Diagram]
(Edze nyuie le agbalẽa ŋutɔ me)
ƲUKA
Ʋumenugbagbevi dzĩwo
Ʋumesukli
[Afi Si Míexɔ Mɔɖeɖe Tso]
Ŋutsu: The Complete Encyclopedia of Illustration/J. G. Heck
[Nɔnɔmetata si le axa 7]
Nuɖuɖu nyui le vevie na suklidɔlélawo
[Nɔnɔmetata siwo le axa 10]
Suklidɔlélawo ate ŋu awɔ agbemedɔ nyui ɖesiaɖe


c: text/html

text:
Mele mɔ kpɔm be mava mia gbɔ; gbedonamewo (12, 13)
1 Nye, ame tsitsi* lae le agbalẽ sia ŋlɔm ɖo ɖe afenɔ tiatia la kple viawo, ame siwo melɔ̃ vevie, eye menye nye ɖeɖe ko o, ke ame siwo katã va dze si nyatefe la hã,2 le nyatefe si kpɔtɔ le mía me, si anɔ kpli mí tegbee la ta.3 Amenuveve, nublanuikpɔkpɔ kple ŋutifafa si tso Mawu Fofo la, kple Yesu Kristo, Fofo la fe Vi la gbɔ la, anɔ kpli mí le nyatefe kple lɔlɔ̃ me.4 Dzi dzɔm ŋutɔ esi mekpɔ be viwò aɖewo le zɔzɔm le nyatefe la me,+ abe ale si ko míexɔ sedede tso Fofo la gbɔ ene.5 Eya ta fifia la, mele kuku ɖem na wò, afenɔ, be míalɔ̃ mía nɔewo. (Menye se yeye wònye ŋlɔm mele na wò o, ke boŋ esi le mía si tso gɔmedzedzea me ke la koe.)+6 Eye lɔlɔ̃ lae nye be, míayi edzi azɔ le efe sededewo nu.+ Esiae nye sedede la, abe ale si miesee tso gɔmedzedzea me ene, be miayi edzi azɔ le lɔlɔ̃ me.7 Elabena ameblela geɖewo do go yi xexea me,+ ame siwo meʋua Yesu Kristo me be eva le ŋutilã me o.+ Esiae nye ameblela la kple Kristo fe futɔ la.+8 Mikpɔ mia ɖokui dzi nyuie be nu si míewɔ dɔ kpɔ la nagabu ɖe mi o, ke boŋ be miaxɔ fetu blibo la.+9 Ame sia ame si ʋlina be yeayi ŋgɔ, gake melina ɖe Kristo la fe nufiafia me o la, mexɔ Mawu o.+ Ame si nɔa nufiafia sia me la, eyae nye ame si xɔ Fofo la kple Vi la siaa.+10 Ne ame aɖe va mia gbɔ eye metsɔ nufiafia sia vɛ o la, migaxɔe ɖe miafe afe me+ alo ado gbe nɛ kura o.11 Elabena ame si do gbe nɛ la kpɔ gome kplii le efe dɔwɔwɔ vɔ̃ɖiawo me.12 Togbɔ be nya geɖewo li maŋlɔ na mi hã la, nyemedi be mazã agbalẽ kple agbalẽŋlɔtsi atsɔ aŋlɔe o, ke mele mɔ kpɔm be mava mia gbɔ ahafo nu kpli mi ŋkume kple ŋkume, ale be miakpɔ dzidzɔ wòade edefe.13 Nɔviwònyɔnu si nye ame tiatia la fe viwo do gbe na wò.

robotstxt: allowed

filter: keep


text: 5 Ke ŋutsu aɖe si ŋkɔe nye Anania kple srɔ̃a Safira dzra wofe nunɔamesi aɖe.2 Gake ŋutsua tsɔ ga la fe ɖe ɣla, srɔ̃a hã nya nu tso eŋu, eye wòtsɔ efe ɖe ko va da ɖe apostoloawo fe afɔnu.+3 Ke Petro gblɔ be: “Anania, nu ka tae Satana na nèdo dzi da alakpa+ na gbɔgbɔ kɔkɔe la,+ eye nètsɔ anyigbaa fe ga la fe ɖe ɣla?4 Zi ale si wòkpɔtɔ le asiwò la, menye tɔwò ko wònye oa? Eye esi nèdzrae vɔ la, ɖe megakpɔtɔ le wò ŋusẽ te oa? Nu ka tae nèɖo nu sia le wò dzi me? Menye amewoe nèda alakpa na o, ke boŋ Mawue.”5 Esi Anania se nya siawo la, emu dze anyi enumake, eye wòku. Ale vɔvɔ̃ gã aɖe dze ame siwo katã se eŋunya la dzi.6 Eye ɖekakpuiawo tso, woxatsa avɔ ɖe eŋu, eye wokɔe do go yi ɖaɖi.7 Anɔ gafofo etɔ̃ megbe la, srɔ̃a hã va do, gake menya nu si dzɔ o.8 Petro gblɔ nɛ be: “Gblɔe nam, home siae mi ame evea miedzra anyigba laa?” Egblɔ be: “Ɛ̃, home mae.”9 Eya ta Petro gblɔ nɛ be: “Nu ka tae mi ame evea miewɔ ɖeka be miado Yehowa* fe gbɔgbɔ la kpɔ? Kpɔ ɖa! Ame siwo ɖi srɔ̃wò la fe afɔwo le ʋɔtrua nu; woakɔ wò hã ado goe.”10 Enumake emu dze anyi ɖe efe afɔnu, eye wòku. Esi ɖekakpuiawo ge ɖe eme la, wokpɔe be eku, eye wokɔe do go yi ɖaɖi ɖe srɔ̃a xa.11 Ale vɔvɔ̃ gã aɖe dze hame blibo la kple ame siwo katã se nya siawo la dzi.12 Wonɔ dzesi kple nukunu geɖewo hã wɔm le dukɔ la dome to apostoloawo dzi;+ eye wo katã wokpea ta le Salomo fe Akpata la me kple tame ɖeka.+13 Nyatefee, dzi menɔ ame susɔeawo dometɔ aɖeke fo be wòawɔ ɖeka kpli wo o; gake ameawo kafua wo.14 Gawu la, ame siwo xɔ Afetɔ la dzi se la nɔ dzidzim ɖe edzi, wonye ŋutsuwo kple nyɔnuwo fe ha gã aɖe.+15 Amewo kɔa dɔnɔwo va dana ɖe ablɔwo me gɔ̃ hã, eye wotsɔa wo mlɔa abati suewo kple abawo dzi le afi ma, ale be ne Petro va yina la, efe vɔvɔli ya teti nadze wo dometɔ aɖewo dzi.+16 Ame gbogbo aɖewo hã tsoa du siwo fo xlã Yerusalem me vana, eye wokɔa dɔnɔwo kple ame siwo gbɔgbɔ makɔmakɔwo le fu ɖem na la vanɛ, eye wodaa gbe le wo katã ŋu.17 Ke nunɔlagã la kple eŋume siwo nye Zadukitɔwo fe kɔmama la me tɔ siwo yɔ fũu kple ŋuʋaʋã la, tso.18 Eye wolé apostoloawo de dua fe gaxɔ me.+19 Ke le zã me la, Yehowa* fe dɔla va ʋu gaxɔ la fe ʋɔtruwo,+ eye wòkplɔ wo do goe hegblɔ na wo be:20 “Miyi ɖatsi tsitre ɖe gbedoxɔa me, ne mianɔ agbe sia ŋu nyawo katã gblɔm na amewo.”21 Esi wose esia la, woyi gbedoxɔa me ŋdi kanya, eye wode asi nufiafia me.Ke esi nunɔlagã la kple eŋumewo va ɖo la, woyɔ Sanhedrin blibo la kple Israel-viwo fe ametsitsiawo fe ha blibo la fo fu, eye wodɔ amewo ɖe gaxɔa me be woakplɔ apostoloawo vɛ.22 Ke esi atikplɔtɔawo ɖo afi ma la, womekpɔ wo le gaxɔa me o. Eya ta wotrɔ gbɔ va ka nya la ta23 be: “Míekpɔ gaxɔ la wòle tutu nyuie, eye dzɔlawo hã le tsitre ɖe ʋɔtruawo nu, ke esi míeʋui la, míekpɔ ame aɖeke le eme o.”24 Esi gbedoxɔdzikpɔlawo fe amegã kple nunɔlawo fe tatɔwo se nya siawo la, wotɔtɔ le nya siawo ŋu le nu si ava do tso eme la ŋu.25 Ke ame aɖe va gblɔ na wo be: “Mikpɔ ɖa! Ŋutsu siwo mielé de gaxɔ me lae nye ema tɔ ɖe gbedoxɔa me le nu fiam amewo.”26 Ale dzikpɔlawo fe amegã la kple efe atikplɔtɔawo yi ɖakplɔ wo vɛ, ke menye kple sesẽ o, elabena wole vɔvɔ̃m be dukɔa ava fu kpe yewo.+27 Eya ta wokplɔ wo va tsi tsitre ɖe Sanhedrin la ŋkume. Eye nunɔlagã la bia gbe wo28 eye wògblɔ be: “Míede se na mi eme kɔ nyuie be miagayi edzi anɔ nu fiam le ŋkɔ sia dzi o,+ gake miena miafe nufiafia xɔ Yerusalem katã kpe ɖo, eye mieɖoe kplikpaa be yewoahe ŋutsu sia fe ʋu ava mía dzi.”+29 Petro kple apostolo bubuawo ɖo eŋu be: “Ele be míaɖo to Mawu abe dziɖula ene wu amewo.+30 Mía tɔgbuiwo fe Mawu la fɔ Yesu ɖe tsitre, ame si miawo miewu esi miehee ɖe ati ŋu.+31 Mawu do ame sia ɖe dzi le efe ɖusime+ wòzu Kplɔla Vevitɔ+ kple Ðela,+ be wòana Israel natrɔ dzi me, eye woatsɔ nu vɔ̃wo ake.+32 Eye míawoe nye nu siawo ŋuti ɖasefowo,+ eye gbɔgbɔ kɔkɔe+ si Mawu na ame siwo ɖoa toe abe dziɖula ene la hã ɖia ɖase.”33 Esi wose esia la, eku dzi na wo vevie,* eye wodi be yewoawu wo.34 Ke Farisitɔ aɖe si ŋkɔe nye Gamaliel,+ eye wònye Sefiala si ŋu ameawo katã dea bubui la, tsi tsitre le Sanhedrin la, eye wòɖe gbe be woakplɔ ŋutsuawo ado goe vie.35 Eye wògblɔ na etɔwo be: “Israel ŋutsuwo, mikpɔ mia ɖokui dzi nyuie le nu si ɖom miele be yewoawɔ ame siawo la ŋu.36 Le kpɔɖeŋu me, hafi ŋkeke siawo naɖo la, Teuda va do nɔ gbɔgblɔm be yenye ame aɖe, eye ame siwo anɔ alafa ene ye nɔ efe ha la me. Ke wowui, eye ame siwo katã dze eyome la ka hlẽ, eye wo nu va yi.37 Eya megbe Yuda Galileatɔ la hã va do le ŋkɔŋɔŋlɔ fe ŋkekeawo me, eye wòhe amewo ɖe eɖokui ŋu. Ŋutsu ma hã ku, eye ame siwo katã dze eyome la ka hlẽ.38 Eya ta le ale si nɔnɔmeawo le fifia nu la, mele egblɔm na mi be, migade nu ame siawo fe nya me o, ke boŋ miɖe asi le wo ŋu. Elabena ne amewo gbɔe ɖoɖo sia alo dɔ sia tso la, ekema eme ava gblẽ;39 ke ne Mawu gbɔe wòtso la, miate ŋu agblẽ eme o.+ Ne menye nenema o la, ava dze abe ɖe miele avu wɔm kple Mawu ŋutɔ ene.”+40 Ale woxɔ aɖaŋu si wòɖo la, eye woyɔ apostoloawo vɛ, fo wo,+ eye wode se na wo be woadzudzɔ nufofo le Yesu fe ŋkɔ me, eye woɖe asi le wo ŋu wodzo.41 Eya ta wodzo le Sanhedrin la ŋkume, eye wonɔ dzidzɔ kpɔm+ be wobu yewo be yewodze woado vlo yewo le efe ŋkɔ la ta.42 Eye gbe sia gbe woyi edzi nɔ nu fiam henɔ nya nyui la gblɔm le Kristo la, si nye Yesu ŋu+ madzudzɔmadzudzɔe le gbedoxɔa me kple afe me yi afe me.+


text: 3 Mose kplɔa toa Yetro,*+ Midian nunɔla la, fe alẽha. Esime wòkplɔ lãha la ɖo ta gbedzi le ɣetoɖofe gome la, eva ɖo Mawu vavã la fe to Horeb gbɔ.+2 Eye Yehowa fe dɔla ɖe eɖokui fiae le dzofaɖe me le ŋuve aɖe me.+ Esi wòlé ŋku ɖe eŋu la, ekpɔ be ŋuve la le bibim, gake mele fiafiãm o.3 Eye Mose gblɔ be: “Mayi aɖakpɔ nu wɔnuku sia, ne makpɔ nu si tae ŋuve la mele fiafiãm o.”4 Esi Yehowa kpɔ be ete va be yeakpɔe ɖa la, Mawu yɔe tso ŋuve la me be: “Mose! Mose!” Eye wòtɔ be: “Nyee nye esi!”5 Egblɔ nɛ be: “Mègate va afi sia o. Ðe wò afɔkpawo, elabena tefe si nèle tsitre ɖo la, anyigba kɔkɔe wònye.”6 Eye wògagblɔ be: “Nyee nye fofowò fe Mawu, Abraham fe Mawu,+ Isak fe Mawu+ kple Yakob fe Mawu.”+ Enumake Mose ɣla efe ŋkume, elabena ele vɔvɔ̃m na Mawu vavã la kpɔkpɔ.7 Yehowa gagblɔ be: “Mekpɔ nye dukɔ si le Egipte la fe fukpekpe la keŋ, eye mese ɣli si dom wole le ame siwo zia wo dzi be woawɔ dɔ la ta; menya fu siwo kpem wole la nyuie.+8 Eya ta maɖi ayi aɖaɖe wo tso Egiptetɔwo si me,+ eye makplɔ wo adzoe le anyigba ma dzi ayi anyigba nyui si keke la dzi, anyigba si dzi notsi kple anyitsi le sisim le,+ si nye Kanaantɔwo, Hititɔwo, Amoritɔwo, Perizitɔwo, Hivitɔwo kple Yebusitɔwo fe anyigba.+9 Kpɔ ɖa! Israel-viwo fe ɣlidodo la va ɖo gbɔnye, eye mekpɔ ale si gbegbe Egiptetɔwo te wo ɖe anyi vevie la hã.+10 Eya ta va madɔ wò ɖe Farao gbɔ, ne nàkplɔ nye dukɔ Israel-viwo adzoe le Egipte.”+11 Ke Mose gblɔ na Mawu vavã la be: “Ame kae menye, be mayi Farao gbɔ, eye makplɔ Israel-viwo adzoe tso Egipte?”12 Eye wòɖo eŋu be: “Manɔ kpli wò,+ eye esiae anye dzesi na wò be nyee dɔ wò: Ne èkplɔ dukɔ la dzoe tso Egipte la, ekema miasubɔ* Mawu vavã la le to sia dzi.”+13 Ke Mose gblɔ na Mawu vavã la be: “Tsɔe be meyi Israel-viwo gbɔ, eye megblɔ na wo be: ‘Mia tɔgbuiwo fe Mawu lae dɔm ɖe mia gbɔ,’ eye wobiam be: ‘Eŋkɔ ɖe hã la?’+ Nya kae magblɔ na wo?”14 Eye Mawu gblɔ na Mose be: “Mava Nye Nu Si Metia Be Manye.”*+ Eye wògblɔ kpee be: “Ale nàgblɔ na Israel-viwoe nye esi: ‘Mava Nye ye dɔm ɖe mia gbɔ.’”+15 Eye Mawu gagblɔ na Mose be:“Ale nàgblɔ na Israel-viwoe nye esi: ‘Yehowa, mia tɔgbuiwo fe Mawu, Abraham fe Mawu,+ Isak fe Mawu+ kple Yakob fe Mawu+ lae dɔm ɖe mia gbɔ.’ Esiae nye nye ŋkɔ tegbee,+ eye esiae woatsɔ aɖo ŋku dzinye tso dzidzime yi dzidzime.16 Azɔ yi nàfo Israel fe ametsitsiwo nu fu, eye nàgblɔ na wo be: ‘Yehowa, mia tɔgbuiwo fe Mawu, Abraham, Isak kple Yakob fe Mawu la, ɖe eɖokui fiam gblɔ be: “Nye ŋkuwo le mia ŋu,+ eye mekpɔ nu si wɔm wole ɖe mia ŋu le Egipte.17 Esia ta mebe: Maɖe mi tso Egiptetɔwo fe fuwɔame la me,+ eye makplɔ mi ayi Kanaantɔwo, Hititɔwo, Amoritɔwo,+ Perizitɔwo, Hivitɔwo kple Yebusitɔwo+ fe anyigba dzi, anyigba si dzi notsi kple anyitsi le sisim le.”’+18 “Woaɖo to wò gbe;+ eye wò kple Israel fe ametsitsiwo miayi Egipte-fia gbɔ, eye miagblɔ nɛ be: ‘Yehowa, Hebritɔwo fe Mawu la,+ fo nu kpli mí; eya ta míeɖe kuku, míedi be míazɔ mɔ ŋkeke etɔ̃ ayi gbedzi aɖasa vɔ na Yehowa mía Mawu la.’+19 Gake menyae nyuie be Egipte-fia maɖe mɔ na mi miadzo o, negbe ɖe asi sẽ ɖe edzi ko hafi.+20 Eya ta mado nye asi ɖa, eye matsɔ nukunu siwo katã mawɔ le Egipte la atu nu kplii, eye emegbe la, ana miadzo.+21 Mana Egiptetɔwo nave dukɔ sia nu, eye ne miele dzodzom la, miadzo asi gbɔlo o.+22 Nyɔnu sia nyɔnu nabia klosalonuwo, sikanuwo kple awuwo tso ehavi kple nyɔnu si le efe me la si, eye miado wo na mia viŋutsuwo kple mia vinyɔnuwo; eye miaha Egiptetɔwo.”+


text:
Ðe Nèle Agbe Nɔm Ðe Wò Adzɔgbeɖeɖe nua?
Ðe Nèle Agbe Nɔm Ðe Wò Adzɔgbeɖeɖe nua?
“Nusianu si miewɔna la, miwɔe kple luʋɔ blibo abe Yehowae miewɔe na ene, eye menye na amewo o.”—KOLOSETƆWO 3:23, NW.
1. Le xexeame fe nukpɔsusu nu la, nukae nya “adzɔgbeɖeɖe” fia?
ALEKE kamedefefewɔlawo wɔna kpɔa dzidzedze gãtɔ kekeake? Le tennis, bɔlfofo, basketball, baseball, dufufu, gɔlf, alo kamedefefe bubu ɖesiaɖe me la, dziɖula xɔa nɔfe gbãtɔ le esi wòlé efe adzɔgbeɖeɖe me ɖe asi maʋãmaʋãe ta. Nusiwo me wòtsɔa ɖe le wu enye ŋutilã kple susu fe nɔnɔme. Esia sɔ ɖe nyagbe “ɖe adzɔgbe” fe gɔmeɖeɖewo dometɔ ɖeka nu nyuie, si nye “ameɖokuitsɔtsɔna tameɖoɖo alo nuwɔna aɖe bliboe keŋkeŋ.”
2. Nukae “adzɔgbeɖeɖe” fia le Biblia me? Wɔ efe kpɔɖeŋu.
2 Gake nukae “adzɔgbeɖeɖe” fia le Biblia fe nukpɔsusu nu? “Ðe adzɔgbe” ye nye Hebrigbe me dɔwɔnya si gɔme enye be “woaɖe ɖe vovo; woaɖe ɖe aga; woate ɖa.” * Le blema Israel la, Nunɔlagã Aron ɖɔna efe tablanu si ŋu wotsi “adzɔgbeɖeɖe fe dzesi kɔkɔe” ɖo, si nye ga gbadzɛ keklẽ si wotsɔ sika nyuitɔ wɔe eye woɖe Hebrigbe me nya siawo ɖe edzi be “Kɔkɔenyenye nye Yehowa tɔ.” Esia zua ŋkuɖodzi na nunɔlagã la be wòafo asa na nusianu si afo ɖi kɔkɔefea “elabena [adzɔgbeɖeɖe fe dzesi, NW] efe Mawu fe ami sisi kɔkɔe le eŋu.”—Mose II, 29:6; 39:30; Mose III, 21:12.
3. Aleke wòle be adzɔgbeɖeɖe nakpɔ ŋusẽ ɖe míafe agbenɔnɔ dzii?
3 Míate ŋu akpɔe le nya siawo me be adzɔgbeɖeɖe nye ŋkubiãnya. Ebia ɖokuitsɔtsɔna faa tso dzime be woanye Mawu fe subɔla, eye ebia agbe dzadzɛ nɔnɔ. Eyata míate ŋu akpɔ ŋudzedze ɖe nusita apostolo Petro yɔ Yehowa fe nya sia ŋu be: “Minɔ kɔkɔe, elabena nye la mele kɔkɔe.” (Petro I, 1:15, 16) Esi míenye Kristotɔ ɖeadzɔgbewo ta la, agba gã aɖe le mía dzi be míanɔ agbe ɖe míafe adzɔgbeɖeɖe nu, alé nutefewɔwɔ me ɖe asi yi nuwuwu. Gake nukae Kristotɔwo fe adzɔgbeɖeɖe bia?—Mose III, 19:2; Mateo 24:13.
4. Aleke míewɔ hafi va ɖe adzɔgbe, eye nukae míate ŋu atsɔe asɔ kplii?
4 Esi Yehowa Mawu kple efe tameɖoɖowo kpakple Yesu Kristo kple akpa si wòwɔna le tameɖoɖo mawo me ŋuti sidzedze vavãtɔ su mía si vɔ megbe la, míetso nya me le mía ɖokui si be míasubɔ Mawu kple míafe dzi, tamesusu, luʋɔ, kple ŋusẽ blibo. (Marko 8:34; 12:30; Yohanes 17:3) Woate ŋu abu ema gɔ̃ hã be enye adzɔgbeɖeɖe le ame ɖokui si, si nye ɖokuitsɔtsɔna Mawu keŋkeŋ. Míafe adzɔgbeɖeɖe menye vomenuwɔna si míese le mía ɖokui me ko wɔ o. Ðe míezã míafe tamebubu fe ŋutete tsɔ bu eŋu ŋuɖɔɖɔɖotɔe kple gbedodoɖatɔe. Eyata menye ɣeyiɣi aɖe ko fe nyametsotsoe wònye o. Míate ŋu anɔ abe ame aɖe si dze agbleŋɔŋlɔ gɔme hewɔ dɔa se ɖe afi aɖe ko dzudzɔ le esi dɔa sesẽ akpa alo le esi wòdze abe nuŋeɣi gbɔ metsɔ o alo be le esi kakaɖedzi menɔ esi o ta la ene. Bu ame aɖewo siwo ‘tsɔ wofe asiwo ɖo kodzi dzi’ le teokrasigbanɔamedziwo gome le nɔnɔme sesẽ vovovo me fe kpɔɖeŋuwo ŋu kpɔ.—Luka 9:62; Romatɔwo 12:1, 2.
Womegbe Nu le Wofe Adzɔgbeɖeɖe Gbɔ O
5. Aleke Yeremya nye kpɔɖeŋu ɖedzesi le Mawu fe subɔla ɖeadzɔgbe nyenye gomee?
5 Yeremya fe nyagbɔgblɔɖi subɔsubɔdɔa le Yerusalem xɔ wu fe 40 (fe 647-607 D.M.Ŋ.), eye dɔdasia menɔ bɔbɔe kura o. Enya efe gbɔdzɔgbɔdzɔwo nyuie. (Yeremya 1:2-6) Ehiã dzidefo kple dzidodo be wòatsɔ anɔ te ɖe Yudatɔ tosẽlawo nu gbesiagbe. (Yeremya 18:18; 38:4-6) Gake Yeremya ɖo ŋu ɖe Yehowa Mawu ŋu, amesi do ŋusẽe si wɔe be wòte ŋu ɖee fia be yenye Mawu fe subɔla ɖeadzɔgbe vavã.—Yeremya 1:18, 19.
6. Kpɔɖeŋu kae apostolo Yohanes ɖo na mí?
6 Ke nutefewɔla apostolo Yohanes, amesi woɖe aboyoe yi Patmos-fukpo madeamedzi aɖe dzi le efe amegãkuku me “le Mawu fe nya kple Yesu Kristo fe ɖaseɖiɖi ta,” hã ɖe? (Nyaɖeɖefia 1:9) Edo dzi eye wòlé efe Kristotɔ fe adzɔgbeɖeɖe me ɖe asi ade fe 60 sɔŋ. Ekpɔtɔ nɔ agbe le Romatɔwo fe Yerusalem tsɔtsrɔ̃ vɔ megbe. Mɔnukpɔkpɔ su esi wòŋlɔ Nyanyuigbalẽ ɖeka, lɛta etɔ̃ siwo tso gbɔgbɔ me, kple Nyaɖeɖefia fe agbalẽa, si me wona wòdo ŋgɔ kpɔ Harmagedon-ʋaa le. Ðe wòdzudzɔ esi wòva nya be Harmagedon-ʋa madzɔ le yefe agbenɔɣi o taa? Ðe wògbɔdzɔ va nye ɖekematsɔlemetɔa? Gbeɖe, Yohanes lé nutefewɔwɔ me ɖe asi vaseɖe ku me, eye togbɔ be enyae be ‘ɣeyiɣi ɖoɖia tu afe’ hã la, efe ŋutegawo fe emevava nɔ ŋgɔ.—Nyaɖeɖefia 1:3; Daniel 12:4.
Adzɔgbeɖeɖe fe Kpɔɖeŋu Siwo Li Egbea
7. Aleke nɔviŋutsu aɖe nye kpɔɖeŋu nyui le Kristotɔwo fe adzɔgbeɖeɖe gomee?
7 Le egbeŋkekeawo me la, Kristotɔ nutefewɔla akpe geɖe lé wofe adzɔgbeɖeɖe me ɖe asi dzonɔamemetɔe togbɔ be wometsi agbe akpɔ Harmagedon-ʋa o hã. Amesiawo dometɔ ɖekae nye Ernest E. Beavor si tso England. Eva zu Ðasefo le fe 1939 me le Xexemeʋa II fe gɔmedzedze, eye wòɖe asi le fotoklɔfe si nɔ ga geɖe hem vɛ nɛ la ŋu be yeate ŋu awɔ ɣeyiɣiawo katã fe subɔsubɔdɔa. Le esi wòlé efe Kristotɔnyenye fe akpaɖekedzimademade me ɖe asi ta la, wodee gaxɔ me fe eve. Efe fomea hã nɔ megbe nɛ, eye le fe 1950 me la, via etɔ̃ de Gbetakpɔxɔ Habɔbɔa fe Gilead Biblia Suku xɔ hehe na dutanyanyuigbɔgblɔdɔ wɔwɔ, le New York. Nɔviŋutsu Beavor wɔ gbefãɖeɖedɔa dzonɔamemetɔe ale gbegbe be exɔlɔ̃wo yɔnɛ be Harmagedon Ernie. Elé efe adzɔgbeɖeɖe me ɖe asi nutefewɔwɔtɔe, vaseɖe esime wòku le fe 1986 me, eɖe gbefã tso Mawu fe Harmagedon-ʋa fe gogo ŋu. Mebu efe adzɔgbeɖeɖe be enye ɣeyiɣi aɖe fe ɖoɖo si nɔ ye kple Mawu dome o! *—Korintotɔwo I, 15:58.
8, 9. (a) Kpɔɖeŋu kae ɖekakpui geɖe ɖo le Spain le Franco fe dziɖuɣi? (b) Biabia kawoe sɔ míabia?
8 Dzonɔameme si nu metsina o fe kpɔɖeŋu bubu tso Spain. Le Franco fe dziɖuɣi (fe 1939-75) la, Ðasefo sɔhɛ adzɔgbeɖela alafa geɖe nɔ te sesĩe le Kristotɔwo fe akpaɖekedzimademade gome. Wo dometɔ geɖe nɔ asrafogaxɔ me fe ewo alo esi wu nenema. Ðasefoawo dometɔ ɖeka si nye Jesús Martín, fe fe siwo katã wòtsɔ nɔ gaxɔ me fe fufofo nye fe 22. Wofoe kutɔkutɔe esime wònɔ asrafogaxɔ me le Dziehe Afrika. Esiawo dometɔ aɖeke menɔ bɔbɔe o, gake egbe tanana.
9 Zi geɖe la, ɖekakpui siawo menyana ɣeyiɣi si me woaɖe asi le wo ŋu loo alo be woava ɖe asi le wo ŋu o, elabena wobu fɔ fomevi vovovo wo be woanɔ game atsiã ɖe enu. Ke hã wolé wofe nutefewɔwɔ me ɖe asi eye dzo kpɔtɔ nɔ wo me ɖe subɔsubɔdɔa ŋu esime wonɔ aboyo me. Mlɔeba esi nɔnɔmeawo te kaka ɖe eme le fe 1973 me la, woɖe asi le Ðasefo siawo dometɔ geɖe, siwo nɔ wofe fe 30-awo me ɣemaɣi la ŋu eye wofo wo ɖokui ɖe ɣeyiɣiawo katã fe subɔsubɔdɔa me enumake, wo dometɔ aɖewo va zu mɔɖela veviwo kple dzikpɔla mɔzɔlawo. Wonɔ agbe ɖe wofe adzɔgbeɖeɖe nu le gaxɔ me, eye wo dometɔ akpa gãtɔ yi edzi wɔ nenema le asiɖeɖe le wo ŋu vɔ megbe. * Ke mí amesiwo li egbea ya ɖe? Ðe míelé míafe adzɔgbeɖeɖe me ɖe asi nutefewɔwɔtɔe abe nutefewɔla siawo enea?—Hebritɔwo 10:32-34; 13:3.
Míafe Adzɔgbeɖeɖe Ŋuti Nukpɔsusu si Sɔ
10. (a) Aleke wòle be míabu míafe adzɔgbeɖeɖee? (b) Aleke Yehowa bua míafe subɔsubɔ si míetsɔna nɛ lae?
10 Aleke míebua míafe adzɔgbeɖeɖe na Mawu be míawɔ efe lɔlɔ̃nui? Ðe wònye nusi xɔ nɔfe gbãtɔ le míafe agbe mea? Eɖanye nɔnɔme ka mee míele o, míeɖanye sɔhɛ alo ame tsitsi o, srɔ̃tɔ alo tre o, míeɖale lãmesẽ me alo nye dɔnɔ o, ele be míadze agbagba anɔ agbe ɖe míafe adzɔgbeɖeɖe nu, alesi dze le míafe nɔnɔmeawo me. Nɔnɔme si me ame aɖe le ate ŋu aɖe mɔ nɛ be wòawɔ ɣeyiɣiawo katã fe subɔsubɔdɔa anye mɔɖela, anye lɔlɔ̃nu faa dɔwɔla le Gbetakpɔxɔ Habɔbɔa fe alɔdzedɔwɔfe aɖe, anye dutanyanyuigblɔla, alo akpɔ gome le subɔsubɔ fe mɔzɔzɔdɔa me. Eye le dzila aɖewo hã gome la, ɖewohĩ vovo manɔ wo ŋu o le wofe fomea fe ŋutilã me kple gbɔgbɔ me nuhiahiãwo gbɔ kpɔkpɔ ta. Ðe wofe gafofo sue si wozãna le subɔsubɔdɔa me ɣleti ɖesiaɖe fe asixɔxɔ le ʋɛ le Yehowa ŋkume wu gafofo gbogbo siwo ɣeyiɣiawo katã fe subɔlawo zãna? Gbeɖe. Mawu mebiaa nusi mele mía si o la tsoa mía si gbeɖe o. Apostolo Paulo gblɔ gɔmeɖose sia be: “Ne edzilɔlɔ̃ li la, edze ame ŋu be, woaxɔ le nusi le amesi la nu, eye menye le nusi mele esi o la nu o.”—Korintotɔwo II, 8:12.
11. Nuka dzie míafe ɖeɖekpɔkpɔ nɔ te ɖo?
11 Aleke ke nya la le o, míafe ɖeɖekpɔkpɔ menɔ te ɖe nusiwo míete ŋu wɔ dzi o, ke Yehowa fe amenuveve si míedze na o, to Kristo Yesu, míafe Afetɔ dzie. Paulo ɖe eme wòkɔ nyuie be: “Wo katã wɔ nuvɔ̃, eye Mawu fe ŋutikɔkɔe hiã wo tim, eye wotso afia na wo faa le efe amenuveve me to fexexeɖeta, si nye Kristo Yesu tɔ la me.” Gake míafe dɔwɔnawo nye xɔse si le mía si ku ɖe Mawu fe ŋugbedodowo ŋu si míeɖena fiana fe kpeɖodzi.—Romatɔwo 3:23, 24; Yakobo 2:17, 18, 24.
12. Nukatae mele be míatsɔ nusi míete ŋu wɔ anɔ sɔsɔm kple mía nɔewo tɔ o?
12 Mehiã be míanɔ ɣeyiɣi agbɔsɔsɔme si míezã le Mawu-subɔsubɔdɔ me, Biblia-srɔ̃gbalẽ agbɔsɔsɔme si míena, alo Biblia-nusɔsrɔ̃ xexlẽme si míewɔ tsɔm sɔ kple mía nɔewo tɔ o. (Galatiatɔwo 6:3, 4) Eɖanye nuka ke míete ŋu wɔ le Kristotɔwo fe subɔsubɔdɔa me o, ele na mí katã be míaɖo ŋku Yesu fe ɖokuibɔbɔnyawo dzi be: “Nenema ke miawo hã, ne miewɔ nusiwo katã woɖo na mi la, migblɔ bena: Dɔla madzemadzewo míenye; nusi le na mí be, míawɔ la, eya koe míewɔ.” (Luka 17:10) Zi nenie míate ŋu agblɔ le nyatefe me be míewɔ “nusiwo katã woɖo” na mí? Eyata biabiae nye be, Aleke wòle be míafe Mawu subɔsubɔ fe nyonyome nanɔ?—Korintotɔwo II, 10:17, 18.
Nana be Vevienyenye Nanɔ Ŋkeke Ðesiaɖe Ŋu
13. Nɔnɔme kae hiã be wòanɔ mía si esi míele míafe adzɔgbeɖeɖe dzi wɔm?
13 Esi Paulo ɖo aɖaŋu na srɔ̃nyɔnuwo, srɔ̃ŋutsuwo, ɖeviwo, dzilawo, kple kluviwo vɔ megbe la, eŋlɔ be: “Nusianu, si miewɔna la, miwɔe kple luʋɔ blibo, abe Yehowae miewɔe na ene, eye menye na amewo o, elabena mienyae bena, Yehowa gbɔe miaxɔ domenyinyi fe fetu tsoe. Misubɔ Afetɔ Kristo.” (Kolosetɔwo 3:23, 24) Menye ɖe míele subɔsubɔm be míadze amewo ŋu to nusi míete ŋu wɔ le Yehowa fe subɔsubɔdɔa me dzi o. Míele agbagba dzem be míasubɔ Mawu to Yesu Kristo fe kpɔɖeŋu sɔsrɔ̃ me. Ewɔ efe ɣeyiɣi kpui fe subɔsubɔdɔ kple vevienyenye si bia nuwɔwɔ kpata.—Petro I, 2:21.
14. Nuxlɔ̃ame kae Petro na ku ɖe ŋkeke mamlɛawo ŋu?
14 Apostolo Petro hã ɖe vevienyenye si bia nuwɔwɔ kpata fia. Le efe agbalẽ evelia me la, exlɔ̃ nu be le ŋkeke mamlɛawo me la, fewuɖulawo ava—xɔsegbelawo kple ɖikelawo—amesiwo ake ɖi le Kristo fe anyinɔnɔ ŋu le woawo ŋutɔ fe dzodzrowo nu. Gake Petro gblɔ be: “Menye ɖe Afetɔ la le wɔwɔm blewu le efe ŋugbedodowo dziwɔwɔ me, abe alesi ame aɖewo bunɛ blewuwɔwɔ la ene o; hafi egbɔ dzi ɖi blewu na mi, esi melɔ̃ bena, ame aɖeke natsrɔ̃ o, ke boŋ bena amewo katã natrɔ va dzimetɔtrɔ gbɔ la ŋuti. Ke Afetɔ la fe ŋkeke le vava ge abe fiafitɔ ene.” Ẽ, Yehowa fe ŋkeke la le vava ge godoo. Eyata ele be alesi gbegbe míafe xɔse nu sẽ eye míeka ɖe Mawu fe ŋugbedodo dzii nanɔ vevie na mí gbesiagbe.—Petro II, 3:3, 4, 9, 10.
15. Aleke wòle be míabu míafe agbemeŋkeke ɖesiaɖee?
15 Be míanɔ agbe ɖe míafe adzɔgbeɖeɖe nu tso dzi blibo me la, ele be míazã ŋkeke ɖesiaɖe atsɔ akafu Yehowae. Le ŋkeke ɖesiaɖe fe nuwuwu la, ɖe míate ŋu atrɔ akpɔ megbe akpɔ nusiwo míete ŋu wɔ le go aɖe me tsɔ kpe asi ɖe Mawu fe ŋkɔ kafukafu kple gbefãɖeɖe Fiaɖufenyanyuia ŋua? Ðewohĩ ate ŋu anye to míafe agbe dzadzɛ nɔnɔ, míafe dzeɖoɖo tuameɖo, alo míafe ɖetsɔtsɔ le eme lɔlɔ̃tɔe na fomea kple xɔlɔ̃wo me. Ðe míewɔ mɔnukpɔkpɔ si su mía si ŋudɔ tsɔ gblɔ míafe Kristotɔwo fe mɔkpɔkpɔa ŋu nya na amewoa? Ðe míekpe ɖe ame aɖe ŋu wòde ŋugble vevie le Mawu fe ŋugbedodowo ŋua? Mina míawɔ nusi aɖe vi le gbɔgbɔme gome le ŋkeke ɖesiaɖe dzi, atsɔ atu míafe gbɔgbɔmenudzraɖofe ɖo be ŋusẽ nanɔ eŋu.—Mateo 6:20; Petro I, 2:12; 3:15; Yakobo 3:13.
Na Wò Ŋku Dzi Nadza
16. Mɔ kawo nue Satana dzea agbagba le be yeagbɔdzɔ míafe adzɔgbeɖeɖe na Mawu me?
16 Míele agbe le ɣeyiɣi siwo me nɔnɔ le sesẽm ɖe edzi na Kristotɔwo la me. Satana kple efe dɔlawo dzea agbagba be yewoana vovototo si le nyui kple vɔ̃, nu kɔkɔe kple nu makɔmakɔ, agbenyuinɔnɔ kple agbegbegblẽnɔnɔ, dzidzenu ɖɔʋuwo kple dzidzenu maɖɔʋuwo dome nagadze o. (Romatɔwo 1:24-28; 16:17-19) Eto television alo kɔmpiuta dzi na wòva le bɔbɔe be míafo ɖi míafe dzi kple susu. Míafe gbɔgbɔmeŋku dzi ate ŋu axe litii, alo agbe nu ɖeka ŋu nɔnɔ, si ana be míagakpɔ efe ayemɔwo adze sii o. Míafe tameɖoɖo kplikpaa be míanɔ agbe ɖe míafe adzɔgbeɖeɖe nu me ate ŋu agbɔdzɔ eye míafe asi ado agblɔ le ‘kodzia’ ŋu ne míeɖe asi le míafe gbɔgbɔmegɔmeɖosewo ŋu.—Luka 9:62; Filipitɔwo 4:8.
17. Aleke Paulo fe aɖaŋuɖoɖo ate ŋu akpe ɖe mía ŋu be míana mía kple Mawu dome fomedodo nayi edzi ali kee?
17 Eyata Paulo fe nya siwo wòŋlɔ na Tesalonika-hamea sɔ ɖe ɣeyiɣi dzi ale gbegbe: “Esiae nye Mawu fe lɔlɔ̃nu, be miawɔ mia ɖokui kɔkɔe, eye miaɖe mia ɖokui ɖa atso ahasiwɔwɔ me, eye mia dome amesiame nanya, alesi wòaɖe ye ŋutɔ srɔ̃a le kɔkɔenyenye kple bubu me; menye le nudzodzro fe fiẽŋufiẽŋui vevie me, abe alesi trɔ̃subɔla, siwo menya Mawu o la wɔna la ene o.” (Tesalonikatɔwo I, 4:3-5) Agbegbegblẽnɔnɔ wɔe be woɖe ame aɖewo le Kristo-hamea me—amesiwo gbe nu le wofe adzɔgbeɖeɖe na Mawu gbɔ. Woɖe mɔ wo kple Mawu dome fomedodo me gbɔdzɔ, ale wɔ womegatsia dzi ɖe eŋu le wofe agbe me o. Gake Paulo gblɔ be: “Mawu meyɔ mí na makɔmakɔnyenye o, ke boŋ na kɔkɔewɔwɔ. Eyaŋuti amesi ke doa vlo esia la, menye amee wòdoa vloe o, ke boŋ Mawu, amesi na efe [gbɔgbɔ kɔkɔe] mí lae wòdoa vloe.”—Tesalonikatɔwo I, 4:7, 8.
Nukae Nye Wò Tameɖoɖo Kplikpaa?
18. Nukae le be wòanye míafe tameɖoɖo kplikpaa?
18 Ne míekpɔ alesi gbegbe míafe adzɔgbeɖeɖe na Yehowa Mawu nye ŋkubiãnyae dze sii la, nukae wòle be míaɖo tame kplikpaa be míawɔ? Ele be míafe tameɖoɖo kplikpaa nanye be dzitsinya nyui nanɔ mía si le míafe agbenɔnɔ kple subɔsubɔ siaa gome. Petro xlɔ̃ nu be: “[Dzitsinya nyui nanɔ] mia si, bene nusi me wogblɔ nya vɔ̃ ɖe mia ŋuti le abe vɔ̃wɔlawo ene la, woado ŋukpe amesiwo do vlo miafe agbenɔnɔ nyui, si le Kristo me la.” (Petro I, 3:16) Ðewohĩ míakpe fu eye woatafa mí le míafe Kristotɔwo fe agbenɔnɔ ta, gake nenema ke wowɔ Kristo hã le efe xɔse kple nutefewɔwɔ na Mawu ta. Petro gblɔ be: “Azɔ esi Kristo kpe fu ɖe mía ta le ŋutilã me ŋuti la, miawo hã mikpla tamesusu ma ke abe aʋawɔnuwo ene; elabena amesi kpe fu le ŋutilã me la, edzudzɔ nuvɔ̃wɔwɔ.”—Petro I, 4:1.
19. Nukae míadi be woagblɔ le mía ŋu?
19 Le nyatefe me la, míafe eɖoɖo kplikpaa be míanɔ agbe ɖe míafe adzɔgbeɖeɖe nu akpɔ mía ta tso Satana fe xexe si le dɔ lém le gbɔgbɔ, agbenɔnɔ, kple ŋutilã gome fe mɔtetrewo me. Gawu la, míakpɔ kakaɖedzi be Mawu kpɔa ŋudzedze ɖe mía ŋu, si nye nusi nyo sasasã wu nu ɖesiaɖe si Satana kple efe dɔlawo ana ame. Eyata migana wòadzɔ gbeɖe be woagblɔ be míegblẽ míafe gbã lɔlɔ̃ si nɔ míasi ɖe nyatefea ŋu la ɖi o. Ke boŋ mina woagblɔ le mía ŋu abe alesi wogblɔ le fe alafa gbãtɔ me hame si nɔ Tiatira ŋu ene be: “Menya wò dɔwɔwɔwo kple wò lɔlɔ̃ kple wò xɔse kple wò subɔsubɔdɔ kpakple wò dzidodo, eye bena wò dɔwɔwɔ mlɔetɔwo wu gbãtɔwo.” (Nyaɖeɖefia 2:4, 18, 19) Ẽ, mina míaganɔ yɔyrɔe le míafe adzɔgbeɖeɖe gome o, ke boŋ mina ‘míaxɔ dzo le gbɔgbɔ me,’ ado vevie nu vaseɖe nuwuwu—elabena nuwuwua ɖo vɔ.—Romatɔwo 12:11; Nyaɖeɖefia 3:15, 16.
[Etenuŋɔŋlɔwo]
^ mm. 2 Kpɔ Eŋlisigbe me Gbetakpɔxɔ, April 15, 1987, axa 31.
^ mm. 7 Kpɔ March 15, 1980, fe Eŋlisigbe me Gbetakpɔxɔ, axa 8-11, hena Ernest Beavor fe agbemeŋutinya bliboa.
^ mm. 9 Kpɔ 1978 Yearbook of Jehovah’s Witnesses, axa 156-8, 201-18, Watchtower Bible and Tract Society of New York, Inc. ye tae.
Èɖo Ŋku Wo Dzia?
•Nukae adzɔgbeɖeɖe bia?
•Blema kple egbegbe Mawu-subɔla adzɔgbeɖelawo fe kpɔɖeŋu kawoe dze be míasrɔ̃?
•Aleke wòle be míabu míafe subɔsubɔ si míetsɔna naa Mawui?
•Nukae le be wòanye míafe tameɖoɖo kplikpaa le míafe adzɔgbeɖeɖe na Mawu ŋu?
[Biabiawo]
[Nɔnɔmetata si le axa 15]
Yeremya lé nutefewɔwɔ me ɖe asi togbɔ be wosẽ ŋuta le eŋu hã
[Nɔnɔmetata si le axa 16]
Ernest Beavor ɖo kpɔɖeŋu ɖi na viawo henye Kristotɔ si me dzo nɔ
[Nɔnɔmetata si le axa 17]
Ðasefo sɔhɛ alafa geɖe siwo nɔ Spain-gaxɔwo me lé nutefewɔwɔ me ɖe asi
[Nɔnɔmetata siwo le axa 18]
Mina míawɔ nusi aɖe vi le gbɔgbɔme gome le ŋkeke ɖesiaɖe dzi


text:
42
Hiob fe nufo
1 Tete Hiob ɖo eŋu na Yehowa be:
2 “Azɔ menya be àte ŋu awɔ nu sia nu,
ame aɖeke mate ŋu agblẽ wò ɖoɖowo me o.
3 Èbia be, ‘Ame kae nye
esi tsyɔ nu nye aɖaŋudede dzi numanyamanyatɔe?’
Nyatefee, mefo nu le nu siwo nyemenya o la ŋuti,
nu siwo goglo akpa na nye nyanya.
4 “Ègblɔ be, ‘Ɖo to azɔ, ne mafo nu,
ne mabia gbe wò, ne nàɖo eŋu nam.’
5 Nye towo se nya le ŋuwò,
ke azɔ la, nye ŋkuwo kpɔ wò
6 eya ta nu siwo katã megblɔ la kpe ŋu nam
eye megbe wo le ke kple afi me.”
Nuwunyawo
7 Esi Yehowa gblɔ nya siawo na Hiob vɔ la, egblɔ na Temanitɔ, Elifaz be, “Medo dɔmedzoe ɖe mia kple xɔ̃wò eveawo ŋu elabena miegblɔ nu si le etefe la tso ŋutinye abe nye dɔla Hiob ene o 8 eya ta azɔ mitsɔ nyitsu adre kple agbo adre, ne miayi ɖe nye dɔla Hiob gbɔ eye miasa numevɔ na mia ɖokuiwo. Nye dɔla Hiob ado gbe ɖa ɖe mia ta, mase efe gbedodoɖa eye nyemaɖo miafe bometsinuwo tefe na mi o elabena miefo nu nyui tso ŋutinye abe nye dɔla Hiob ene o.” 9 Ale Temanitɔ, Elifaz, Suhitɔ, Bildad kple Naamatitɔ, Zofar wɔ abe ale si Yehowa de see na wo ene eye Yehowa xɔ Hiob fe gbe si wòdo ɖa ɖe wo ta.
10 Esi Hiob do gbe ɖa ɖe exɔlɔ̃awo ta vɔ la, Yehowa gawɔe kesinɔtɔe abe tsã ene eye wòdzi efe kesinɔnuwo ɖe edzi nɛ zi eve wu tsã. 11 Nɔviŋutsuwo kple nɔvia nyɔnuwo katã kple efe ame nyanyɛwo katã va egbɔ eye woɖu nu kplii le efe afe me. Wofa akɔ nɛ, hede dzi fo nɛ ɖe dzɔgbevɔ̃e siwo Yehowa he va edzii la ta eye wo dometɔ ɖe sia ɖe na klosaloga kple sikasigɛe.
12 Yehowa yra Hiob fifia wu tsã. Alẽ akpe wuiene (14,000), kposɔ akpe ade (6,000), agbleŋlɔnyi eve, eve tefe akpe ɖeka (1,000) kple tedzi akpe ɖeka (1,000) nɔ esi. 13 Viŋutsu adre kple vinyɔnu etɔ̃ hã nɔ esi. 14 Ena ŋkɔ nyɔnuvi gbãtɔ be, Yemima, evelia be, Kezia eye etɔ̃lia be Keren Hapuk. 15 Womegakpɔ nyɔnu aɖeke le anyigba blibo la dzi wòdze tugbe de Hiob fe vinyɔnuwo nu o. Wo fofo na domenyinu wo ɖe wo nɔviŋutsuwo xa.
16 Le esia megbe la, Hiob nɔ agbe fe alafa ɖeka kple blaene (140) eye wòkpɔ viawo kple wofe viwo fe dzidzime ene sɔŋ. 17 Ale Hiob tsi, nɔ agbe wòde edefe hafi ku.


text:
Alesi Kristo Bu Gãnyenyee Tutuɖo
Alesi Kristo Bu Gãnyenyee Tutuɖo
“Amesi ke di bena, yeazu amegã le mia dome la, nanye miafe subɔla.”—MATEO 20:26.
1. Aleke xexeame bua gãnyenyee?
WOLI Farao Amenhotep III fe kpememe aɖe si kɔkɔ meta 18 la, ɖe afisi gogo blema Egipte-dugã Thebes (si nye Karnak egbea), si le adzɔge tso Cairo dugã la gbɔ le anyiehe anɔ kilometa 500. Amegbetɔ kpɔnɛ be yele sue ŋutɔ ne etsɔ eɖokui sɔ kple kpememe gã nyadri ma. Ŋkuɖodzikpe sia, si ɖikeke mele eme o be wowɔ kple susu be woatsɔ ade bubu gã dziɖula ma ŋu la, nye dzesi na alesi xexeame bua gãnyenyee—si ana ame nadze ame ŋkuta ŋusẽtɔ gã aɖee ale gbegbe be wòana ame bubuwo nakpɔ wo ɖokui be yewomele ɖeke me o.
2. Kpɔɖeŋu kae Yesu ɖo ɖi na eyomedzelawo, eye nya kawoe wòhia be míabia mía ɖokuiwo?
2 Tsɔ gãnyenye ŋuti nukpɔsusu sia sɔ kple nusi Yesu Kristo fia le gãnyenye ŋu kpɔ. Togbɔ be Yesue nye eyomedzelawo fe “Afetɔ kple nufiala” hã la, efia wo be gãnyenye vana toa ame bubuwo subɔsubɔ me. Le Yesu fe anyigbadzigbenɔnɔ fe ŋkeke mamlɛa dzi la, eklɔ afɔ na efe nusrɔ̃lawo tsɔ wɔ nusi fiam wònɔ fe kpɔɖeŋu be woase egɔme. Ðokuibɔbɔ ɖeɖe fia ka gbegbee nye si! (Yohanes 13:4, 5, 14) Be nàsubɔ alo be woasubɔ wò—kae doa dzidzɔ na wò wu? Ðe Yesu fe kpɔɖeŋua nyɔ didi aɖe ɖe mewò be nàbɔbɔ ɖokuiwò abe alesi wòbɔbɔ eɖokuii enea? Ekema nà míadzro alesi Kristo buna gãnyenyee, si to vovo na alesi xexeame bunɛe, la me.
Tsri Alesi Xexeame Buna Gãnyenyee
3. Biblia me kpɔɖeŋu kawoe ɖe bubu didi na ame ɖokui tso amewo gbɔ madzemadzee me tsonu vɔ̃wo fia?
3 Biblia me kpɔɖeŋu geɖewo li siwo ɖee fia be xexeame fe nukpɔsusu ku ɖe gãnyenye ŋu kplɔa ame dea afɔku me. Bu ŋusẽtɔ Haman, amesi nye fiaŋume xɔŋkɔ le Persiatɔwo fe fiasã me le Ester kple Mardoxai ŋɔli la, ŋu kpɔ. Haman fe didi vevie be woade bubu ye ŋu he ŋukpe kple ku vɛ nɛ. (Ester 3:5; 6:10-12; 7:9, 10) Ke dadala Nebukadnezar, si wona wòzu tsukunɔ le ɣeyiɣi si me efe ŋkɔ nyɔ le efe dziɖuɣi, la hã ɖe? Efe gãnyenye ŋuti nukpɔsusu totro la dze le efe nya siawo me be: “Ðe menye esia nye Babel gã, si metsɔ nye ŋusẽ triakɔ la tsoe, ne wòanye fia nɔfe kple nye atsyɔ̃ fe bubu oa?” (Daniel 4:27) Dadala bubu hãe nye Herodes Agripa I, amesi lɔ̃ xɔ bubu si medzena o la na eɖokui le esi tefe be wòatsɔe ana Mawu hafi. “Ŋɔwo ɖui, eye efe agbe nu tso.” (Dɔwɔwɔwo 12:21-23) Esi amesiawo katã mete ŋu se alesi Yehowa bua gãnyenyee gɔme o ye he ŋukpedodo kple anyidzedze vɛ na wo.
4. Amekae le megbe na xexeame fe dadagbɔgbɔ la?
4 Naneke megblẽ le didi be míanɔ agbe le mɔ si ahe ŋkɔ nyui kple bubu vɛ na mí nu ŋu o. Gake Abosam nɔa te ɖe didi sia dzi nana dadagbɔgbɔ ɖoa mía me, si nyea eya ŋutɔ fe ɖofegãdidi fe nɔnɔme ɖeɖe fia. (Mateo 4:8, 9) Mègaŋlɔ be gbeɖe o be eyae nye “xexe sia me mawu,” eye edi vevie be yeado yefe susuwo ɖe ŋgɔ le anyigba dzi. (Korintotɔwo II, 4:4; Efesotɔwo 2:2; Nyaɖeɖefia 12:9) Esi Kristotɔwo nya amesi le susu mawo dom ɖe ŋgɔ ta la, wotsria xexeame fe nukpɔsusu le gãnyenye ŋu.
5. Ðe dzidzedzekpɔkpɔ, ameŋkutanyenye, kple kesinɔtɔnyenye nye nusiwo hea agbenɔnɔ si me dzidzeme mavɔ le vɛa? Ðe eme.
5 Susu siwo Abosam le dodom ɖe ŋgɔ dometɔ aɖee nye be ame nabui be ŋkɔxɔxɔ le xexeame, amewo fe bubu dede ame ŋu, kple kesinɔtɔ gã zuzu ye hea agbenɔnɔ si me dzidzɔ le vɛ. Nyatefeea? Ðe dzidzedzekpɔkpɔ, ameŋkutanyenye, kple kesinɔtɔnyenye nye nusiwo ŋu kakaɖedzi adodoe le be woahe agbenɔnɔ si me dzidzeme mavɔ le vɛ godooa? Biblia xlɔ̃ nu mí be míagana nukpɔsusu ma naflu mí o. Nunyala Fia Salomo ŋlɔ bena: “Mekpɔ agbagbadzedzewo katã kple aɖaŋudzedzewo katã ɖe dɔwɔwɔ ŋu be, ŋuʋaʋã wònye ɖe amehavi ŋu. Esia hã tofloko kple dagbadagba ɖe ya me wònye.” (Nyagblɔla 4:4) Ame geɖe siwo wɔ nusianu si woate ŋui be yewoazu kesinɔtɔ xɔŋkɔwo le xexeame alɔ̃ ɖe Biblia me aɖaŋuɖoɖo ma si tso gbɔgbɔ me la fe nyatefenyenye dzi. Esia fe kpɔɖeŋu ɖekae nye ŋutsu aɖe si to yamenutomeyimɔ̃ si tsɔ amegbetɔ yi dzinu dzii fe aɖaŋu vɛ hexɔ ŋgɔ le ewɔwɔ kple edodokpɔ me. Egblɔ be: “Mewɔ dɔ sesĩe alesi mate ŋui hekpɔ dzidzedze le nusi mete ŋu wɔ la me alesi dze. Ke hã, enye dagbadagba ɖe yame, alo tofloko si mete ŋu he dzidzɔ mavɔ kple susu fe akɔdzeanyi aɖeke ve nam o.” * Alesi xexeame buna gãnyenyee, eɖanye le dɔwɔnyawo, kamedefefewo, alo modzakaɖeɖe me o, mehea dzidzeme mavɔ si ŋu kakaɖedzi le vɛ o.
Gãnyenye Vana Toa Subɔsubɔ Lɔlɔ̃tɔe Me
6. Nukae fia be gãnyenye fe nukpɔsusu manyomanyo nɔ Yakobo kple Yohanes si?
6 Nane dzɔ le Yesu fe agbe me si ɖe nusi gãnyenye vavãtɔ lɔ ɖe eme la fia. Yesu kple efe nusrɔ̃lawo nɔ mɔ zɔm yina Yerusalem hena fe 33 M.Ŋ. fe Ŋutitotoŋkekenyuia ɖuɖu. Esi wonɔ mɔa dzi yina la, Yesu nyruiyɔvi eve, siwo nye Yakobo kple Yohanes, ɖe gãnyenye fe nukpɔsusu manyomanyo aɖe fia. Woto wo dada dzi bia tso Yesu si be: ‘Wòana bena, yewoabɔbɔ nɔ anyi, ɖe efe nuɖusi me kple efe mia me le efe fiaɖufe la me.’ (Mateo 20:21) Yudatɔwo bua anyinɔnɔ ɖe amegã aɖe fe ɖusime alo miame be enye bubu gã dede ame ŋu. (Fiawo I, 2:19) Yakobo kple Yohanes tsɔ ɖofegãdidi tee kpɔ be yewofe asi nasu bubunɔfe kɔkɔtɔwo kekeake dzi. Wodi be ŋusẽnɔfe siawo nava zu yewo tɔ. Yesu nya wofe tameɖoɖoa eye wòzã mɔnukpɔkpɔa tsɔ ɖɔ gãnyenye ŋuti nukpɔsusu manyomanyo si nɔ wo si la ɖoe.
7. Nukae Yesu gblɔ be woawɔ be Kristotɔwo fe gãnyenye vavãtɔ nasu ame sii?
7 Yesu nya be le xexe sia si me dada bɔ ɖo me la, amesi wobu amegãe yekpɔa ŋusẽ ɖe amewo dzi heɖea gbe na wo, eye kaka wòake nu ko la, wowɔa efe didiwo dzi enumake. Gake le Yesu yomedzelawo gome la, subɔsubɔ ɖokuibɔbɔtɔe dzie gãnyenye nɔa te ɖo. Yesu gblɔ be: “Amesi ke di bena, yeazu amegã le mia dome la, nanye miafe subɔla; eye amesi ke di bena, yeanye gbãtɔ le mia dome la, nanye miafe dɔla.”—Mateo 20:26, 27.
8. Nukae wòfia be woanye subɔla, eye nya kawoe míate ŋu abia mía ɖokuiwo?
8 Helagbe me nya si gɔme woɖe be “subɔla” le Biblia me la fia amesi kua kutri madzudzɔmadzudzɔe le kpekpe ɖe ame bubuwo ŋu me. Yesu nɔ nu vevi aɖe fiam efe nusrɔ̃lawo be: Gbeɖeɖe na amewo be woawɔ nu mewɔa ame gãe o; ke boŋ ame bubuwo subɔsubɔ le lɔlɔ̃ me ye wɔa ame gãe. Bia ɖokuiwò se be: ‘Ne nyee nye Yakobo alo Yohanes la, anye ne aleke mawɔ nui? Ðe mase egɔme le nyatefe me be gãnyenye vavãtɔ vana toa ame bubuwo subɔsubɔ si wotu ɖe lɔlɔ̃ dzi mea?’—Korintotɔwo I, 13:3.
9. Kpɔɖeŋu kae Yesu ɖo ɖi le nuwɔwɔ kple amewo me?
9 Yesu fia efe nusrɔ̃lawo be menye xexeame fe dzidzenu le gãnyenye ŋue woatsɔ adzidze gãnyenye si fe kpɔɖeŋu Kristo ɖo ɖi la o. Kristo meɖu afetɔ ɖe amesiwo wòsubɔ la dzi kpɔ loo alo na wose le wo ɖokui me be womele ɖeke me o. Amefomevi ɖesiaɖe—ŋutsuwo, nyɔnuwo, kple ɖeviwo, kesinɔtɔwo, ame dahewo, kple amegãwo, kpakple nuvɔ̃wɔla xɔŋkɔwo siaa—ɖea dzi ɖi faa le egbɔ. (Marko 10:13-16; Luka 7:37-50) Zi geɖe la, amewo megbɔa dzi ɖi na gbɔdzɔgbɔdzɔtɔwo o. Yesu ya mewɔna nenema o. Togbɔ be efe nusrɔ̃lawo wɔa nusi me susu mele o eye wohea dzre ɣeaɖewoɣi hã la, efiaa nu wo le dzigbɔɖi me, tsɔ ɖenɛ fiaa wo be yebɔbɔa ye ɖokui eye yefe dɔme fa nyatefe.— Zaxarya 9:9; Mateo 11:29; Luka 22:24-27.
10. Aleke Yesu fe agbenɔnɔ bliboa katã ɖe kpekpe ɖe ame bubuwo ŋu ɖokuitɔmadimadii fiae?
10 Ðokuitɔmadimadi fe kpɔɖeŋu si Mawu fe Vi deŋgɔ sia ɖo ɖi la ɖe nusi tututu gãnyenye nye la fia. Yesu meva anyigbaa dzi be woasubɔ ye o, ke boŋ be yeasubɔ amewo, eye wòda ‘dɔléle fomeviwo katã’ hena gbɔdzɔe amesiwo gbɔgbɔ vɔ̃wo nɔ fu ɖem na la. Togbɔ be ɖeɖi te eŋu eye wòhiã be wòagbɔ ɖe eme hã la, etsɔa ame bubuwo fe nuhiãhiãwo gbɔ kpɔkpɔ ɖoa ŋgɔ na etɔ, eye wòtsɔa eɖokui ɖoa anyi hefaa akɔ na wo. (Marko 1:32-34; 6:30-34; Yohanes 11:11, 17, 33) Lɔlɔ̃ si le esi ʋãe wòkpe ɖe amewo ŋu le gbɔgbɔ me, hezɔ mɔ kilometa alafa geɖewo to mɔ siwo dzi ʋuʋudedi le dzi ɖaɖe gbefã Fiaɖufeŋutinya nyuia. (Marko 1:38, 39) Ðikeke mele eme o be, Yesu bu ame bubuwo subɔsubɔ nu vevii.
Srɔ̃ Kristo fe Ðokuibɔbɔ
11. Nɔnɔme kawoe wodi tso nɔviŋutsu siwo woɖo be woasubɔ abe dzikpɔlawo ene le hamea me la si?
11 Le fe 1800-wo fe nuwuwu la, wote gbe ɖe nɔnɔme nyuitɔ si wòle be Kristotɔ dzikpɔlawo natu ɖo dzi esime wonɔ ŋutsuwo tiam be woanye Habɔbɔa tefenɔla mɔzɔla siwo akpɔ Mawu fe amewo fe nuhiãhiãwo gbɔ. Le Zion’s Watch Tower, September 1, 1894, fe Eŋlisigbe me tataa fe nya nu la, amesiwo dim wonɔ enye ŋutsu siwo “fa tu—siwo mado wo ɖokui ɖe dzi o . . . , woanye ɖokuibɔbɔla siwo makafu wo ɖokui o, ke boŋ woakafu Kristo—amesiwo mado woa ŋutɔwo fe sidzedze ɖe ŋgɔ o, ke boŋ woatsɔ ŋusẽ agblɔ efe Nya la egɔme nanya se bɔbɔe.” Eme kɔ fã be, mele be Kristotɔ vavãwo nadi ɖofe kple susu be woaɖi kɔ na woa ŋutɔwo fe nudzodzro alo be yewoaxɔ ŋkɔ, akpɔ ŋusẽ, ahaɖu ame bubuwo dzi o. Dzikpɔla si bɔbɔa eɖokui ɖoa ŋku edzi be yefe agbanɔamedziwo nye “dɔwɔwɔ nyui,” ke menye ɖofe kɔkɔ didi be wòaxɔ kafukafu na eɖokui o. (Timoteo I, 3:1, 2) Ele be hamemegãwo kple subɔsubɔdɔwɔlawo katã nawɔ wotɔ si nu be woasubɔ ame bubuwo ɖokuibɔbɔtɔe eye woaxɔ ŋgɔ le subɔsubɔ kɔkɔe me, atsɔ aɖo kpɔɖeŋu nyui na ame bubuwo be woasrɔ̃.—Korintotɔwo I, 9:19; Galatiatɔwo 5:13; Timoteo II, 4:5.
12. Nya kawoe wòle be amesiwo le subɔsubɔ mɔnukpɔkpɔwo minyam le hamea me nabia wo ɖokui?
12 Ahiã be nɔviŋutsu ɖesiaɖe si le subɔsubɔ mɔnukpɔkpɔwo minyam nabia eɖokui se be: ‘Ðe medina mɔnukpɔkpɔ siwo ana masubɔ ame bubuwoa, alo ɖe medina be amewo nasubɔm? Ðe melɔ̃na be mawɔ kpekpeɖeŋudɔ si madze ame bubuwo nakpɔ enumake oa?’ Le kpɔɖeŋu me nɔviŋutsu ɖekakpui aɖe alɔ̃ faa be yeafo nufowo le Kristo-hamea me gake malɔ̃ be yeana kpekpeɖeŋu ame tsitsiwo o. Akpɔ dzidzɔ ɖe hadede kple nɔviŋutsu siwo le agbanɔamedzinɔfewo ŋu gake madi be yeakpɔ gome le gbefãɖeɖedɔa me o. Anyo be nɔviŋutsu ɖekakpui sia nabia eɖokui be: ‘Mawu subɔsubɔ fe akpa si nana wodea dzesi ame henaa wokafua ame koŋ ŋue nye ŋku lea? Ðe mele nu wɔm be maɖe dzesi le amewo domea?’ Le nyatefe me la, kafukafu didi na ame ɖokui menye Kristo fe kpɔɖeŋu sɔsrɔ̃ o.—Yohanes 5:41.
13. (a) Aleke dzikpɔla fe ɖokuibɔbɔ kpɔɖeŋu ate ŋu akpɔ ŋusẽ ɖe ame bubuwo dzii? (b) Nukatae woate ŋu agblɔ be ɖokuibɔbɔ, alo tufafa, menye nɔnɔme si ne Kristotɔ aɖe lɔ̃ hafi wòatu ɖo o?
13 Ne míeku kutri le Kristo fe ɖokuibɔbɔ sɔsrɔ̃ me la, aʋã mí be míasubɔ ame bubuwo. Bu alɔdzedɔwɔfewo dzikpɔla aɖe, si nɔ Yehowa Ðasefowo fe alɔdzedɔwɔfe aɖe fe dɔwɔnawo me tom la, fe kpɔɖeŋu sia ŋu kpɔ. Togbɔ be vovo menɔ dzikpɔla sia ŋu kura o eye wòle be wòakpɔ agbanɔamedzi gbogbo aɖewo gbɔ hã la, ekpe ɖe nɔviŋutsu ɖekakpui aɖe si agbalẽblamɔ̃ aɖe nɔ fu ɖem na la ŋu wòkpɔ ta nɛ. Nɔviŋutsua gblɔ be: “Nye nu ku! Egblɔ nam be ye hã yewɔ dɔ le mɔ̃ ma tɔgbe ŋu kpɔ esime yenye ɖekakpui nɔ dɔ wɔm le Betel, eye wòɖo ŋku alesi gbegbe wòsesẽe be woatrɔ asi le mɔ̃a ŋu ɖe alesi tututu wowɔe be wòawɔ dɔe nu dzi. Ewɔ dɔ kplim le mɔ̃a ŋu ɣeyiɣi aɖe togbɔ be dɔ vevi geɖe nɔ elalam wòawɔ hã. Esia wɔ dɔ ɖe dzinye ale gbegbe.” Nɔviŋutsu sia, si nye dzikpɔla fifia le Yehowa Ðasefowo fe alɔdzedɔwɔfe aɖe la, gaɖoa ŋku ɖokuibɔbɔ nuwɔna ma dzi. Negadzɔ gbeɖe be míase le mía ɖokui me be míekɔ akpa na dɔ tsɛwo wɔwɔ alo abu mía ɖokui ame veviwoe akpa na subɔvi fe dɔwo wɔwɔ o. Ke boŋ ele be míado ‘ɖokuibɔbɔ fe nɔnɔme.’ Esia menye nusi ne ame lɔ̃ hafi wòawɔ o. Enye ‘amenyenye yeye’ fe akpa aɖe si wòle be Kristotɔ nado.—Filipitɔwo 2:3; Kolosetɔwo 3:10, 12; Romatɔwo 12:16.
Alesi Woawɔ be Kristo fe Susu le Gãnyenye ŋu Nasu Amesi
14. Aleke ŋugbledede le mía kple Mawu kpakple mía hati amegbetɔwo dome fomedodowo ŋu akpe ɖe mía ŋu be míatu gãnyenye ŋuti nukpɔsusu nyui ɖoe?
14 Aleke míawɔ atu alesi Kristo buna gãnyenyee la ɖoe? Mɔ ɖekae nye to ŋugbledede le mía kple Yehowa Mawu dome fomedodo ŋu dzi. Efe gãnyenye, ŋusẽ, kple nunya na efe sidzedze de ŋgɔ sasasã wu mí amegbetɔ maɖinuiwo tɔ. (Yesaya 40:22) Ŋugbledede le mía kple mía hati amegbetɔwo dome fomedodo ŋu hã kpena ɖe mía ŋu míetua ɖokuibɔbɔ fe nɔnɔme ɖo. Le kpɔɖeŋu me, míate ŋu abi ɖe nanewo wɔwɔ me wu ame bubuwo, gake woawo hã woate ŋu anya nanewo, siwo hiã vevie wu le agbe me la, wɔwɔ nyuie wu mí, alo nɔnɔme nyui aɖewo anɔ mía nɔvi Kristotɔwo si si manɔ mía si o. Le nyatefe me la, ame geɖe siwo xɔ asi le Mawu ŋkume la, meɖea dzesi ale o le esi wofa tu henye ɖokuibɔbɔlawo ta.—Lododowo 3:34; Yakobo 4:6.
15. Aleke Mawu fe amewo fe nutefewɔwɔ meléle ɖe asi ɖee fia be susu aɖeke meli si ta ame aɖe nabu eɖokui gãe wu ame bubuwo o?
15 Yehowa Ðasefo siwo to tetekpɔwo me le wofe xɔse ta la fe nutefekpɔkpɔwo nye kpɔɖeŋu nyui aɖe si ɖe esia fia. Enuenu la, amesiwo xexeame abu ame tsɛwoe ye léa wofe nutefewɔwɔ na Mawu me ɖe asi le dodokpɔ sesẽtɔwo kekeake gɔ̃ hã me. Ŋugbledede le kpɔɖeŋu mawo ŋu ate ŋu akpe ɖe mía ŋu míayi edzi abɔbɔ mía ɖokui eye wòana be ‘míabu mía ɖokui gã wu alesi dze o.’—Romatɔwo 12:3. *
16. Aleke hamea me tɔwo katã ate ŋu asrɔ̃ susu nyui si nɔ Kristo si le gãnyenye ŋu la tutuɖoe?
16 Ele be Kristotɔwo katã, ɖeviwo kple tsitsiawo siaa, nadze agbagba atu alesi Kristo buna gãnyenyee ɖo. Le hamea me la, ele be woakpɔ dɔ geɖewo gbɔ. Mègagbe dɔdasi siwo adze abe dɔ tsɛwo ene la gbeɖe o. (Samuel I, 25:41; Fiawo II, 3:11) Dzilawo, ɖe míedea dzi fo na mía vi suewo kple fewuiviwo be woakpɔ dzidzɔ ɖe dɔdasi ɖesiaɖe si wona wo be woawɔ la ŋu, eɖanye le Fiaɖufe Akpataa me loo alo le takpekpe sue aɖe me, alo le takpekpe gã aɖe mea? Ðe wokpɔnɛ be mia ŋutɔwo mielɔ̃na wɔa dɔ siwo ŋu bubu mele boo oa? Nɔviŋutsu aɖe, si le subɔsubɔm le Yehowa Ðasefowo fe xexeame katã fe dɔwɔfe gã, ɖo ŋku edzilawo fe kpɔɖeŋu dzi nyuie. Egblɔ be: “Alesi wotsɔa dzo ɖe Fiaɖufe Akpataa me alo takpekpewɔfe dzadzraɖodɔwo ŋui na medze sii be wobui nu vevii. Zi geɖe la, wotsɔa wo ɖokui nana faa wɔa dɔ siwo aɖe vi na hamea alo nɔviwo fe habɔbɔa, metsɔ le alesi dɔa adze abe dɔ tsɛe ene me o. Wofe nɔnɔme sia kpe ɖe ŋunye melɔ̃na faa wɔa dɔdasi ɖesiaɖe fomevi le Betel afisia.”
17. Mɔ kawo nue nɔvinyɔnu ɖokuibɔbɔlawo ate ŋu anye yayra na hamea le?
17 Le ame bubuwo fe nyonyo tsɔtsɔ ɖo ŋgɔ na ame ŋutɔ tɔ gome la, míekpɔ efe kpɔɖeŋu nyui aɖe le Ester, amesi va zu fianyɔnu le Persia-fiaɖufea me le fe alafa 15 lia D.M.Ŋ. me la, gome. Togbɔ be enɔ fiasã me hã la, elɔ̃ faa be yeatsɔ yefe agbe aɖo anyi ɖe Mawu fe amewo ta le ɖekawɔwɔ me kple efe lɔlɔ̃nu. (Ester 1:5, 6; 4:14-16) Eɖanye aleke kee Kristotɔ nyɔnu siwo li egbea fe ganyawo le o, woate ŋu aɖe gbɔgbɔ si ɖi Ester tɔ la afia to dzidedefo na blanuilélawo, dɔnɔwo sasrã kpɔ, gomekpɔkpɔ le gbefãɖeɖedɔa me, kpakple nuwɔwɔ aduadu kple hamemegãwo me. Yayra ka gbegbee nye si nɔvinyɔnu ɖokuibɔbɔla siawo nye na hamea!
Yayra Siwo Tsoa Alesi Kristo Buna Gãnyenyee Tutuɖo Me
18. Viɖe kawoe míekpɔna tsoa alesi Kristo buna gãnyenyee la ɖeɖe fia me?
18 Àkpɔ viɖe geɖe ne èyi edzi ɖea alesi Kristo buna gãnyenyee la fiana. Ame bubuwo subɔsubɔ ɖokuitɔmadimaditɔe hea dzidzɔ vɛ na mia kpli wo siaa. Esi nèlɔ̃ faa hedo vevie nu le ame bubuwo subɔsubɔ me la, wò nu va léa dzi na wo. (Dɔwɔwɔwo 20:37) Vevietɔ wu la, Yehowa bua nusiwo míewɔna tsɔ doa hati Kristotɔwo fe nyonyo ɖe ŋgɔe abe kafukafuvɔsa si dzea eŋu la ene.—Filipitɔwo 2:17.
19. Nukae wòle be wòanye míafe tameɖoɖo kplikpa le alesi Kristo buna gãnyenyee la ŋu?
19 Ehiã be mía dometɔ ɖesiaɖe nadzro efe dzime abia be: ‘Ðe mafo nu tso alesi Kristo buna gãnyenyee la ŋu dzro koa, alo ɖe mado vevie nu aɖee fia le nuwɔna ŋutɔŋutɔ mea?’ Alesi Yehowa bua amesiwo doa wo ɖokui ɖe dzii la dze fã. (Lododowo 16:5; Petro I, 5:5) Neva eme be míafe nuwɔnawo naɖee fia be míekpɔa ŋudzedze ɖe alesi Kristo buna gãnyenyee ɖeɖe fia ŋu, eɖanye le Kristo-hamea me, le míafe fomea me, alo le míafe gbesiagbe nuwɔwɔ kple mía hati amegbetɔwo me o—eye míawɔ nuwo katã hena Mawu fe ŋutikɔkɔe kple kafukafu.—Korintotɔwo I, 10:31.
[Etenuŋɔŋlɔwo]
^ mm. 5 Kpɔ Eŋlisigbe me Gbetakpɔxɔ, May 1, 1982, axa 3-6, fe tanya si nye “Dzidzedzekpɔkpɔ Didi.”
^ mm. 15 Kpɔ 1992 Yearbook of Jehovah’s Witnesses, fe axa 181-2, kple Gbetakpɔxɔ September 1, 1993, axa 27-31, hena kpɔɖeŋuwo.
Àte Ŋu Aɖe Wo Mea?
• Nukatae wòle be míatsri alesi xexeame buna gãnyenyee?
• Nukae Yesu gblɔ be eyae wɔa ame gãe?
• Aleke dzikpɔlawo ate ŋu asrɔ̃ Kristo fe ɖokuibɔbɔe?
• Nukae ate ŋu akpe ɖe mía ŋu be míatu alesi Kristo buna gãnyenyee la ɖo?
[Biabiawo]
[Aɖaka si le axa 17]
Amekae Bua Gãnyenye abe Alesi Kristo Bunɛe Ene?
Amesi dina be woasubɔ ye loo alo amesi lɔ̃na faa subɔa amewoe?
Amesi lɔ̃a nusiwo ana ame naɖe dzesi ko wɔwɔ loo alo amesi lɔ̃na faa wɔa dɔ tsɛwoe?
Amesi doa eɖokui ɖe dzi loo alo amesi doa ame bubuwo ɖe dzie?
[Nɔnɔmetata si le axa 14]
Farao Amenhotep III fe kpememe gã nyadri aɖe
[Nɔnɔmetata si le axa 15]
Ðe nènya nusi he Haman fe anyidzedze vɛa?
[Nɔnɔmetata siwo le axa 16]
Ðe nèdia mɔnukpɔkpɔ siwo ana nàsubɔ ame bubuwoa?


text:
Dɔwɔlawo le dɔ dzi gake wolé aʋawɔnuwo ɖe asi (15-23)
4 Esi Sanbalat+ se be míegbugbɔ glia le ɖoɖom la, eku dzi nɛ, eye wòdo domedzoe vevie heɖe alɔme le Yudatɔwo ŋu.2 Egblɔ le nɔviawo kple Samaria-ʋakɔ la ŋkume be: “Nu ka wɔm Yudatɔ beliawo le? Ðe wosusu be yewoate ŋuia? Ðe woasa vɔa? Ðe woawu enu le ŋkeke ɖeka mea? Ðe woaho kpe fodzowo tso gli gbagbã siwo li kɔ ɖi la mea azãa?”+3 Ke Amonitɔ+ Tobiya+ le exa, eye wògblɔ be: “Gli si ɖom wole la, ne abei teti de edzi la, akaka wofe kpegli la.”4 Oo mía Mawu, see, elabena míezu alɔmeɖenu,+ eya ta na wofe vlododo la natrɔ ava woawo ŋutɔwo fe ta dzi,+ eye nàna woaha wo ayi aboyonyigba dzi.5 Mègatsyɔ nu wofe vodada kple wofe nu vɔ̃ dzi le ŋkuwòme o.+ Mègana woatutu wo ɖa o, elabena wodzu gliɖolaawo.6 Ke míegbugbɔ ɖo gli bliboa va kpe wòɖo efe kɔkɔme fe afã, eye dzi nɔ dukɔ la fo ɖe dɔwɔwɔ ŋu.7 Esi Sanbalat, Tobiya,+ Arabiatɔwo,+ Amonitɔwo kple Asdodtɔwo+ se be Yerusalem fe gliawo ɖɔɖɔ ɖo dɔa le zɔ ɖem nyuie eye wole glia fe gbagbãfewo xem la, dzi ku wo vevie.8 Eya ta wo katã woɖo nugbe be yewoava wɔ aʋa kple Yerusalem, ne yewoade zitɔtɔ eme.9 Ke míedo gbe ɖa na mía Mawu la, eye míeɖo dzɔlawo ɖe wo ŋu zã kple keli.10 Ke Yudatɔwo nɔ gbɔgblɔm be: “Ŋusẽ vɔ le ame siwo le gli gbagbãwo lɔm la ŋu,* eye gli gbagbãwo gali zã míalɔ; míete ŋu le gli sia ɖo ge gbeɖe o.”11 Eye míafe futɔwo nɔ gbɔgblɔm be: “Kaka woanya alo akpɔe la, míage ɖe wo dome, eye míawu wo ahana dɔ la natɔ.”12 Ɣesiaɣi si Yudatɔ siwo te ɖe wo ŋu la va la, wogblɔna na mí enuenu* be: “Woatso goawo katã me ava dze mía dzi.”13 Eya ta meɖe amewo ɖo glia godo le akpa siwo le anyime siwo le nuvo, eye meɖo wo ɖe wofe fomewo nu, eye wolé wofe yiwo, akplɔwo kple datiwo ɖe asi.14 Esi mekpɔ be vɔvɔ̃ ɖo wo la, enumake metso, eye megblɔ na bubumeawo+ kple dumegãwo fe kpeɖeŋutɔwo kpakple ame susɔeawo be: “Migavɔ̃ wo o.+ Miafe susu nenɔ Yehowa, Ŋusẽtɔ si ŋu ŋɔdzi le la ŋu;+ eye miwɔ aʋa ɖe mia nɔviwo, mia viŋutsuwo, mia vinyɔnuwo, mia srɔ̃wo, kple miafe afewo ta.”15 Esi míafe futɔwo se be míese nugbe si ɖom yewole, eye be Mawu vavã la gblẽ yewofe adaŋudede me la, mí katã míetrɔ yi ɖate gli la ɖoɖo.16 Tso ŋkeke ma dzi la, nye ɖekakpuiawo fe afã wɔa dɔ la,+ eye wofe afã hã léa akplɔwo, akpoxɔnuwo kple aŋutrɔwo ɖe asi eye wodo gawuwo. Amegãwo+ tɔ ɖe Yuda fe afe blibo si nɔ17 glia ɖom la megbe. Agbatsɔlawo dometɔ ɖe sia ɖe tsɔ asi ɖeka le dɔa wɔm, eye wotsɔ asi evelia lé aʋawɔnu ɖe asi.18 Eye gliɖolawo dometɔ ɖe sia ɖe ta yi ɖe ali hafi le glia ɖom, eye lãdzokula+ la le tsitre ɖe axanye.19 Eye megblɔ na bubumeawo kple dumegãwo fe kpeɖeŋutɔawo kpakple ame susɔeawo be: “Dɔ la lolo hekeke ta, eye míekaka ɖe glia dzi hele adzɔge tso mía nɔewo gbɔ akpa.20 Ne miese lãdzo fe ɖiɖi la, ekema miava fo fu ɖe mía gbɔ. Mía Mawu la awɔ aʋa na mí.”+21 Míafe afã le dɔa dzi, eye míafe afã mamlɛa hã léa akplɔ ɖe asi tso agudzedze va se ɖe esime ɣletiviwo tona.22 Megblɔ na dukɔ la ɣemaɣi be: “Ŋutsu ɖe sia ɖe kple efe subɔvi netsi Yerusalem dɔ le zã me, ne woanye dzɔlawo na mí le zã me, eye woawɔ dɔ le ŋkeke me.”23 Eya ta nye kple nɔvinyewo kple nye subɔviwo+ kpakple dzɔla siwo nɔ yonyeme ya míeɖe míafe awuwo ɖi kpɔ o, eye mía dometɔ ɖe sia ɖe léa efe aʋawɔnu ɖe efe nuɖusi.


text:
Miwɔ Nɔnɔme Siwo Trɔ Ŋudɔ Nyuie
Miwɔ Nɔnɔme Siwo Trɔ Ŋudɔ Nyuie
Pum, Jan, Dries, kple Otto, siwo nye Kristotɔ hamemegã ene siwo le Netherlands la, sɔ le nu geɖe me. Srɔ̃ kple vi le wo ame enea siaa si. Gakpe ɖe eŋu la, fe aɖewoe nye si va yi la, ɣeyiɣiawo katã fe ŋutilãmedɔ nɔ wo katã si, eye wonɔ afe gã dzeaniwo me. Gake wo katã va ɖe asi le wofe ŋutilãmedɔwo ŋu hete wofe ɣeyiɣi kple ŋusẽ katã zazã ɖe Fiaɖufea fe nuwo dodo ɖe ŋgɔ ŋu. Nukae kpe ɖe wo ŋu wowɔ tɔtrɔ sia? Wo ame enea siaa wɔ nɔnɔme siwo trɔ la ŋudɔ nyuie.
MÍA dometɔ akpa gãtɔ fe nɔnɔmewo va trɔna godoo le mɔ aɖe nu. Tɔtrɔ geɖe, abe srɔ̃ɖeɖe, vidzidzi, alo dzila tsitsiwo dzi kpɔkpɔ, daa agba bubuwo ɖe ame dzi. Gake wo dometɔ aɖewo naa mɔnukpɔkpɔ geɖe mí be míakeke míafe Kristotɔwo fe subɔsubɔdɔa ɖe nu. (Mateo 9:37, 38) Le kpɔɖeŋu me, mía vi tsitsiwo aɖo wo ɖokui si, alo míaxɔ dzudzɔ le dɔme.
Tsɔ kpe ɖe eŋu la, togbɔ be enye nyatefe be míafe nɔnɔmewo ate ŋu atrɔ míedii alo míedii o hã la, Kristotɔ aɖewo dze agbagba wɔ tɔtrɔ le wofe nɔnɔmewo me si ʋu mɔnukpɔkpɔ na wo wodzi wofe subɔsubɔdɔa ɖe edzi. Ema tututue Pum, Jan, Dries, kple Otto wɔ. Aleke wowɔe?
Ne Ðeviwo Ðo Wo Ðokui Si
Nuŋlɔɖiwo dzikpɔlae Pum nye le atikedzrafe aɖe. Woa kple srɔ̃a Anny kple wo vinyɔnuvi eveawo kpɔa gome le kpekpeɖeŋu mɔɖeɖedɔa wɔwɔ me edziedzi. Azɔ hã Pum kple Anny wɔa ɖoɖo woɖea modzaka kple mɔɖela bubuwo. Wogblɔ be: “Esia kpɔ mía ta tso kuxi siwo hadede fomevi bubuwo ate ŋu ahe vɛ la me.” Esi nyɔnuviawo dzilawo fe kpɔɖeŋua wɔ dɔ ɖe wo dzi ta la, wo ame evea sia va zu gbesiagbe mɔɖelawo le sekɛndrisuku nuwuwu megbe.
Esi ɖeviawo ɖo wo ɖokui si la, Pum kple Anny kpɔe be tɔtrɔ sia si va yewofe nɔnɔme me fifia na nu de yewo dzi le ɣeyiɣi kple ga gome yewoate ŋu anɔ mɔ zɔm anɔ tefe dzeaniwo kpɔm alo akpɔ gome le modzakaɖeɖe bubuwo me. Ke hã, atsu kple asia tso nya me be yewoawɔ yewofe nɔnɔme yeyea ŋudɔ atsɔ keke yewofe Kristotɔwo fe subɔsubɔdɔa ɖe nui boŋ. Eyata Pum tsɔe ɖo efe dɔtɔ ŋkume be wòaɖe ŋkeke ɖeka le yefe dɔwɔŋkekewo me kwasiɖa ɖesiaɖe. Emegbe Pum wɔ ɖoɖo si na wòte ŋu dzea dɔ gɔme ŋdi ga 7:00 hekpãna ɣetrɔ ga 2:00. Gake dɔwɔŋkekea dzi ɖeɖe akpɔtɔ fia fetua hã fe ɖiɖi, si ŋu wòle be wòatrɔ ɖo. Ke hã, wokpɔ dzidzedze, eye le fe 1991 me la, Pum wɔ ɖeka kple srɔ̃a le gbesiagbe mɔɖeɖedɔa me.
Emegbe wobia tso Pum si be wòava nye Yehowa Ðasefowo fe Takpexɔ aɖe dzikpɔla fe kpeɖeŋutɔ. Yɔyɔ ma fia be ele be srɔ̃tɔawo naʋu le afe si me wonɔ fe 30 la me ayi xɔ aɖe si le Takpexɔa me la me. Woʋu yi tefea. Ðe afima nɔnɔ sesẽa? Anny ɖo eŋu be ɣesiaɣi si yewofe afe xoxoa me nɔnɔ dzro ye la, yebiaa ye ɖokui be, ‘Lot srɔ̃e nènyea?’ Egbe be ‘yemakpɔ megbe’ o.—Mose I, 19:26; Luka 17:32.
Pum kple Anny se le wo ɖokui me be yayra geɖe do tso yewofe nyametsotsoa me. Yayra gbogboawo dometɔ aɖee nye dzidzɔ si le Takpexɔa dzikpɔdɔwo wɔwɔ me, nutome gã takpekpewo ŋuti dzadzraɖodɔwo wɔwɔ, kple gododo nutome sue dzikpɔla (dzikpɔla mɔzɔla) siwo va foa nufowo le takpexɔa me. Ɣeaɖewoɣi la, wosrãa hame vovovowo kpɔna ne Pum ɖawɔ nutome sue dzikpɔla kpeɖeŋutɔ fe dɔ.
Nukae na srɔ̃tɔ siawo kpɔ dzidzedze le wofe subɔsubɔdɔa kekeɖenu me? Pum gblɔ be: “Ne tɔtrɔ gãwo va wò agbe me la, ele be nàɖoe kplikpaa awɔ nɔnɔme yeyea ŋudɔ nyuie alesi wòanya wɔe.”
Asitɔtrɔ Wɔwɔ Ahanɔ Agbe Tsɛ
Vi etɔ̃ le Jan kple srɔ̃a Woth si. Abe Pum kple efe fomea ene la, Jan wɔ wofe nɔnɔme aɖe si trɔ la ŋudɔ nunyatɔe. Dɔ nyui aɖe nɔ Jan si wòwɔ fe geɖe le gadzraɖofe, si me wòxɔa fetu nyui aɖe le, eye ena nu de wo dzi ŋutɔ le efe fomea me. Ke hã, edzronɛ ɣesiaɣi be yeakeke yefe subɔsubɔdɔa ɖe nu. Eɖe nu me be: “Esi ŋkekeawo va nɔ yiyim le nye agbe me la, nye ŋudzedzekpɔkpɔ ɖe nyatefea ŋu va de to ɖe edzi, eye nye lɔlɔ̃ na Yehowa nu sẽ ɖe edzi.” Eyata le fe 1986 me la, Jan wɔ tɔtrɔ aɖe le efe nɔnɔmewo me. Egblɔ be: “Mewɔ tɔtrɔ aɖe si va míafe dɔwɔfea la ŋudɔ heɖe nye dɔwɔgafofowo dzi kpɔtɔ. Nye nu wɔ nuku na nye dɔwɔhatiwo ale gbegbe be wotsɔ megbeŋkɔ nam be Diwodo, elabena dinsdag [Braɖa], woensdag [Kuɖa], kple donderdag [Yawoɖa] koe mewɔa dɔ. Nye fetu ɖiɖi alafa me mama 40. Medzra míafe afe hefle tɔdzixɔ aɖe bena míate ŋu asubɔ le afisi Fiaɖufegbefãɖelawo fe hiahiã lolo wu le. Emegbe mewɔ ɖoɖo xɔ dzudzɔ le dɔme do ŋgɔ na nye dzudzɔxɔɣi ŋutɔŋutɔa; nye fetu gaɖiɖi ake alafa me mama 20, gake le fe 1993 me la, mete ŋu dze gbesiagbemɔɖeɖedɔa wɔwɔ gɔme.”
Egbea Jan nye Kɔdzi Kadododzikpɔkɔmiti me tɔ, eye mɔnukpɔkpɔ su esi wònye takpekpedzikpɔla zi geɖe. Togbɔ be lãmegbegblẽ ɖea fu na Woth hã la, ewɔa kpekpeɖeŋumɔɖeɖedɔa ɣeaɖewoɣi. Wo vi etɔ̃awo katã ɖe srɔ̃ fifia, eye woa kple wo srɔ̃wo siaa nye Fiaɖufegbefãɖela veviedonulawo.
Aleke Jan kple Woth wowɔ te ŋu trɔ ɖe agbetsɛnɔnɔ ŋu? Jan ɖo ŋu be: “Esime nu nɔ mía si fũ la, míekpɔ egbɔ be ŋutilãmenuwo mexɔ míafe susu katã o. Fifia la, ɖewohĩ be míalala ɣeyiɣi aɖe hafi nuhiahiã aɖe nasu mía si ate ŋu ati ame vie ya, gake gbɔgbɔmeyayra kple mɔnukpɔkpɔ siwo su mía si la, nye tefeɖoɖo si lolo wu sasasã.”
Abe Jan kple Woth ene la, Dries kple srɔ̃a Jenny hã tso nya me be yewoanɔ agbe tsɛ bena yewoate ŋu akpɔ ɣeyiɣi geɖe na Fiaɖufenuwo. Dries kple Jenny wɔ mɔɖeɖedɔa vaseɖe esime wodzi vi. Eye be Dries nakpɔ efe fomea dzi la, ewɔ dɔ kple adzɔha gã aɖe henye wofe dɔdzikpɔla. Efe dɔwɔwɔ dze efe dɔtɔwo ŋu ale gbegbe be wogblɔ nɛ be yewoadoe ɖe ŋgɔ. Gake Dries gbe dodoɖeŋgɔa elabena exɔxɔ abia ɣeyiɣi ʋɛ zazã ɖe Kristotɔwo fe dɔwɔnawo ŋu.
Ƒome—kpakple Jenny dada si fe lãme gblẽ—dzi kpɔkpɔ bia srɔ̃tɔawo fe ɣeyiɣi kple ŋusẽ geɖe. Ke hã, woyi edzi tu mɔɖeɖedɔa wɔwɔ fe gbɔgbɔ ɖo. Nukae kpe ɖe wo ŋu wowɔ esia? Jenny ɖe eme ale: “Mɔɖelawo va nɔ mía gbɔ kpɔ, míekpea mɔɖelawo wova ɖua nu kpli mí, eye nutome sue dzikpɔlawo dzea míafe afeme.” Dries gblɔ kpee be: “Míenɔ agbe tsɛ hefo asa na fenyinyi. Míetso nya me be míade ta dɔ gã aɖeke te alo afle afe gbeɖegbeɖe o, bena nu mawo nagava do kplamatse mí le etsɔme o.”
Viɖe geɖe do tso nyametsotso si Dries kple Jenny wɔ hewɔ asitɔtrɔ siwo na wokpɔ ɣeyiɣi geɖe na Fiaɖufenuwo la me. Wo viŋutsu eveawo siaa nye hamemegãwo fifia, eye ɖeka kple srɔ̃a le mɔɖeɖedɔa wɔm. Dries kple Jenny wɔ mɔɖela vevi dɔa eye emegbe Jenny zɔ kple Dries le nutome sue dɔa me. Fifia la, wonye lɔlɔ̃nu faa dɔwɔlawo le Betel, afisi Dries nye Alɔdzekɔmiti me tɔ le.
Dzudzɔxɔxɔ Do Ŋgɔ na Ɣeyiɣi Ðoɖia
Abe Dries kple Jenny ene la, Otto kple srɔ̃a Judy hã nɔ mɔɖeɖedɔa wɔm hafi dzi wo vinyɔnu eveawo. Esi wo vi gbãtɔ fe fu nɔ Judy fo la, Otto nɔ nufiafiadɔ wɔm.
Esi ɖeviawo nɔ tsitsim la, Otto kple Judy kpea mɔɖelawo va wofe afemee edziedzi bena wo vinyɔnuviawo nate ŋu akpɔ dzidzɔ si Kristotɔwo fe ɣeyiɣiawo katã fe dɔwɔlawo kpɔna. Le ɣeyiɣi aɖe megbe la, wo vinyɔnuvi tsitsitɔ ge ɖe mɔɖeɖedɔa me. Emegbe ede Gilead Sukua, eye woa kple srɔ̃a wonye dutanyanyuigblɔlawo fifia le Afrika-dukɔ aɖe me. Wo vinyɔnuvi ɖevitɔ dze mɔɖeɖedɔa gɔme le fe 1987 me, eye Judy wɔ ɖeka kplii le ewɔwɔ me.
Esi nɔnɔmeawo fe tɔtrɔ na Otto fe nufiaɣeyiɣiwo dzi ɖe kpɔtɔ le suku la, ezã ɣeyiɣi ma tsɔ wɔ mɔɖeɖedɔe. Mlɔeba eva ɖe asi le dɔa ŋu kura. Egbea Otto zãa efe nufiafia ŋutetea tsɔ doa ŋusẽ hamewoe le gbɔgbɔ me le mɔzɔzɔdɔa me.
Aɖaŋu kae Otto ɖona na amesiwo xɔ dzudzɔ le dɔme do ŋgɔ na ɣeyiɣi ɖoɖia? “Ne èxɔ dzudzɔ le dɔme la, mègaɖoe be yeagbɔ ɖe eme fe ɖeka alo wu nenema o. Ele bɔbɔe be ‘agbenɔnɔ nenema’ natsi ame si. Etefe madidi o àŋlɔ mɔɖeɖedɔa be. Ke boŋ dzi subɔsubɔdɔa ɖe edzi enumake.”
Agbe me Nutefekpɔkpɔwo Ŋudɔwɔwɔ Wòaɖe Vi
Enye nyatefe be ŋusẽ megale nɔviŋutsuwo abe Pum, Jan, Dries, kple Otto ene ŋu abe alesi wònɔ esime wometsi alea o ene o. Gake tsitsinyenye, nutefekpɔkpɔ, kple nunya geɖe le wo si. (Lododowo 20:29) Wonya nusi vifofonyenye fia, eye le dɔwɔwɔ kple wo srɔ̃nyɔnuwo me la, nusi gbegbe vidadanyenye lɔ ɖe eme ŋuti nutefekpɔkpɔ aɖe ya teti le wo si. Woa kple wo srɔ̃nyɔnuwo kpɔ fomekuxiwo gbɔ eye woɖo teokrasitaɖodzinuwo na wo viwo. Otto gblɔ be: “Le fomenyawo ŋuti ɖaŋu ɖoɖo abe nutome sue dzikpɔla ene me la, ede dzinye be nye ŋutɔ menyi vi kpɔ.” Nenema kee vifofonyenye fe nutefekpɔkpɔ si le Dries si la nye kpekpeɖeŋu geɖe le Betel-fome si me ɖekakpui kple ɖetugbi geɖe le la me.
Ẽ, nutefekpɔkpɔ siwo su nɔvi siawo si kpe ɖe wo ŋu wokpɔ nuhiahiã vovovowo gbɔ le hamewo me. Le kpɔɖeŋumɔ nu la, wofe nutefekpɔkpɔwo na dɔwɔnu siwo wozãna la ɖa, bena wozã wofe ŋusẽwo le mɔ ɖeviwo nu. (Nyagblɔla 10:10) Le nyatefe me le ɣeyiɣi aɖewo koŋ me la, woate ŋu awɔ dɔ geɖe wu amesiwo si lãmesẽ le wu gake nutefekpɔkpɔ mele wo si o la.
Nɔvi siawo kple wo srɔ̃wo nye kpɔɖeŋu nyuiwo na sɔhɛwo le Yehowa fe amewo dome. Sɔhɛwo kpɔnɛ dzea sii be srɔ̃tɔwo abe nɔvi siawo ene ŋutɔ to kuxi siwo ŋu wofoa nu tsoe le míafe Kristotɔwo fe agbalẽwo me la me hekpɔ wo me tefeɖoɖowo. Edea dzi fo be míakpɔ ŋutsu kple nyɔnu siwo ɖea gbɔgbɔ si tɔgbe Kaleb ɖe fia la fiana, amesi togbɔ be etsi le fe me hã la, ebia be woatsɔ dɔ sesẽ aɖe ade asi na ye yeawɔ.—Yosua 14:10-12.
Misrɔ̃ Wofe Xɔse
Ðe nàte ŋu asrɔ̃ srɔ̃tɔ siwo ŋu míefo nu tsoe le nyati sia me la fe xɔse kple nuwɔnaa? Ðo ŋku edzi be wona nyatefea zu wofe agbenɔnɔmɔ. Wotu mɔɖeɖedɔa wɔwɔ fe didi ɖe wo viwo me. Abe alesi Jan gblɔe ene la, wowɔ esia to “kpɔɖeŋu ɖoɖo le lɔlɔ̃ ɖoɖo na Yehowa kple efe habɔbɔa me, ɖoɖowɔwɔ hena gomekpɔkpɔ le hadede nyuiwo me, kple alesi ɖeviawo nasu te ate ŋu akpɔ wo ɖokui dzi fiafia wo me.” Azɔ hã wowɔa dɔ hefena ɖekae le fomea me. Pum gblɔ be: “Zi geɖe le mɔkeɣiwo la, fome bliboa yia gbeadzi le ŋdi me gbɔna va ɖea modzaka le ŋdɔ me ɖekae.”
Gakpe ɖe eŋu la, Kristotɔ siawo wɔ ɖoɖo do ŋgɔ bena esi wofe nɔnɔmewo trɔ la, wonɔ klalo wɔ nɔnɔme yeyea ŋudɔ wòɖe vi. Woɖo taɖodzinuwo hewɔ nyametsotso siwo kpe ɖe wo ŋu woɖo wofe taɖodzinuawo gbɔ kaba. Wodi mɔ siwo nu woato azã ɣeyiɣi suewo ɖe ŋutilãmedɔwo ŋu helɔ̃ be yewoanɔ agbe ɖe fetu suewo nu. (Filipitɔwo 1:10) Srɔ̃nyɔnuawo do alɔ wo srɔ̃wo bliboe. Didi sẽŋu nɔ wo katã me be yewoage ɖe ‘dɔ geɖe wɔwɔ fe ʋɔtru gã’ la me, eye woxɔ yayra geɖe tso Yehowa gbɔ.—Korintotɔwo I, 16:9; Lododowo 10:22.
Ðe didia le wò hã mewò be yeakeke yefe subɔsubɔdɔa ɖe nua? Ne nenemae la, nɔnɔme siwo trɔ la ŋudɔwɔwɔ nyuie ate ŋu akpe ɖe ŋuwò nàwɔ ema tututu.
[Nɔnɔmetata si le axa 20]
Pum kple Anny le Takpexɔ dzikpɔdɔwo wɔm
[Nɔnɔmetata si le axa 20]
Jan kple Woth le gome kpɔm le gbefãɖeɖedɔa me
[Nɔnɔmetata si le axa 21]
Dries kple Jenny le subɔsubɔm le Betel
[Nɔnɔmetata si le axa 21]
Otto kple Judy le dzadzram ɖo na hame bubu sasrãkpɔ


text: 31 Fia Lemuel fe nyawo, nya vevi siwo dadaa tsɔ xlɔ̃ nui lae nye esi:+2 Oo vinye, nya kae magblɔ na wò,Oo nye dɔmevi, nya ka gblɔ gee mala,Oo nye adzɔgbeɖevi, nya kae le asinye na wò?+3 Mègatsɔ wò ŋusẽ na nyɔnuwo o,+Eye mègawɔ nu siwo gblẽa fiawo dome o.+4 Oo Lemuel, menye fiawo fe dɔ o,Menye fiawo fe dɔ be woano wain o,Eye menyo be dziɖulawo nagblɔ be, “Nye aha ɖe?” o,+5 Ne woagano aha ahaŋlɔ se la be,Eye woatrɔ gbo ame tsɛwo fe nya o.6 Tsɔ aha muame na ame siwo le tsɔtsrɔ̃m,+Kple wain na ame* siwo le nu xam.+7 Na woanoe, ne woaŋlɔ wofe ahedada be;Ne woagaɖo ŋku wofe xaxa dzi o.8 Ƒo nu ɖe ame siwo mate ŋu aɖe wo ɖokuiwo nu o la nu;Eye nàʋli ame siwo katã le tsɔtsrɔ̃m la ta.+9 Ke nu nàdrɔ̃ ʋɔnu dzɔdzɔe;Xɔ nya ɖe wɔnamanɔŋutɔwo kple ame dahewo nu.+א [Alef]10 Ame kae akpɔ srɔ̃nyɔnu zazɛ̃?*+Exɔ asi wu adzagba.*ב [Bet]11 Srɔ̃a ɖoa dzi ɖe eŋu,Eye nu vevi aɖeke mebɔnɛ o.ג [Gimel]12 Le efe agbemeŋkekewo katã me la,Ewɔa nyui na srɔ̃a ŋutsu, ke menye vɔ̃ o.ד [Dalet]13 Edia alẽfuvɔ kple aklala;Eye wòtsɔa efe asiwo wɔa dɔ kple dzidzɔ.+ה [He]14 Ele abe asitsalawo fe asiʋu ene;+Eye wòhea efe nuɖuɖu tsoa didife ke vaa afee.ו [Waw]15 Efɔna ne ŋu mekpɔ ke vɔ o,Eye wònaa nuɖuɖu efemetɔwo;Enaa efe dɔlanyɔnuwo hã tɔ gome wo.+ז [Zayin]16 Ebua tame le agble ŋu, eye wòflenɛ;Ekua kutri dea waingble.*ח [Het]17 Edzrana ɖo ɖe dɔ sesẽ wɔwɔ ŋu,*+Eye wòdoa ŋusẽ efe alɔwo.ט [Tet]18 Ekpɔnɛ be yefe asitsatsa le vi ɖem;Efe akaɖi metsina le zã me o.י [Yod]19 Ðetifutreti le efe asi me,Eye wòtsɔa efe asi léa ɖetitrekeke.+כ [Kaf]20 Edoa efe asi ɖe wɔnamanɔŋutɔwo,Eye wòʋua efe asi me na ame dahewo.+ל [Lamed]21 Mevɔ̃na ɖe efe afemetɔwo nu le vuvɔ* ta o,Elabena efe afemetɔwo katã do awu titriwo.*מ [Mem]22 Elɔ̃a abadzivɔwo na eɖokui.Efe nudodo nye aklala biɖibiɖi kple alẽfuwu aɖabɛ dzĩtɔ.נ [Nun]23 Wonya srɔ̃a nyuie le dugbo la nu,+Afi si wòbɔbɔ nɔ anyi ɖe dumemetsitsiwo dome le.ס [Samek]24 Etɔa aklalawuwo* dzrana,Eye asitsalawo xɔa alidziblanu tso egbɔ.ע [Ayin]25 Ŋusẽ kple atsyɔ̃e nye efe avɔ,Eye kakaɖedzi nɔa esi ɖe etsɔ si gbɔna ŋu.*פ [Pe]26 Ekea efe nu le nunya me;+Eye dɔmenyo fe se* le efe aɖe dzi.צ [Tsade]27 Eléa ŋku ɖe efe afemetɔwo fe nuwɔnawo ŋu nyuie,Eye meɖua kuviabolo o.+ק [Kof]28 Viawo tsona heyɔnɛ be dzidzɔtɔ;Srɔ̃a tsona hekafunɛ.ר [Res]29 Nyɔnu zazɛ̃* geɖewo li,Ke wò la, èfo wo katã ta.ש [Sin]30 Nyonyo la, beblee, eye tugbedzedze hã nu yina kaba,*+Ke nyɔnu si vɔ̃a Yehowa la, eyae woakafu.+ת [Taw]31 Mitsɔ nu si wòwɔ fe fetu nɛ,*+Eye efe dɔwɔwɔwo nekafui le dua fe agbowo nu.+


text:
Ŋutinya Si Doa Ŋusẽ Xɔse Hedea Dzi Ƒo Na ame Yehowa Ðasefo Siwo Le Ukraine
Ŋutinya Si Doa Ŋusẽ Xɔse Hedea Dzi Ƒo Na ame Yehowa Ðasefo Siwo Le Ukraine
ABE alesi ko woti fe alafa gbãtɔ me Kristotɔwo yome ene la, nenema ke wòle dzɔdzɔm ɖe Mawu fe amewo dzii egbea. (Mateo 10:22; Yohanes 15:20) Tefe ʋɛ aɖewo koe yometiti nɔ anyi etefe didi alo enu sẽ wu Ukraine tɔ, afisi woxe mɔ ɖe Fiaɖufegbefãɖeɖedɔa nu le fe 52 sɔŋ.
Mawu fe ame siwo le dukɔ ma me fe ŋutinya le 2002 Yearbook of Jehovah’s Witnesses me. Enye ŋutinya si ku ɖe xɔse, dzinɔamefo, kple ŋusẽ si woɖe fia le ɣeyiɣi vɔ̃wo me ŋu. Nya siwo gbɔna la nye ŋudzedzekpɔkpɔɖeŋunya siwo Yehowa Ðasefowo fe alɔdzedɔwɔfe si le Ukraine la xɔ:
“Mexlẽ 2002 Yearbook la vɔ. Ðeko mewó avi esime menɔ miafe dɔwɔwɔwo le Ukraine ŋuti nyatakakawo xlẽm. Medi be mana mianya alesi gbegbe miafe dzonɔameme fe kpɔɖeŋu kple miafe xɔse sẽŋu la de dzi fo namee. Enye adegbefofo nam be mele gbɔgbɔmefome ma ke me abe miawo ke ene. Meda akpe na mi tso dzime ke!”—Andrée, France.
“Nyemate ŋu ada akpe na mia kple Yehowa ɖe 2002 Yearbook la ta o. Aɖatsi nɔ gegem le mo nam esi menɔ nɔvi siwo gblẽ wofe fe veviwo le gaxɔ me kple fuwɔamegaxɔwo me la fe nutefekpɔkpɔ gbogboawo xlẽm. Wofe dzinɔamefoa wɔ dɔ ɖe dzinye ŋutɔ. Togbɔ be fe 27 enye esia si menye Ðasefo hã la, magate ŋu asrɔ̃ nu tso nɔviŋutsu kple nɔvinyɔnu mawo gbɔ. Wodo ŋusẽ dzixɔse si le asinye ɖe míafe Dzifofofo, Yehowa, ŋu.”—Vera, tsã Yugoslavia.
“Dzidzɔe metsɔ le lɛta sia ŋlɔm le dzidodo kple nutefewɔwɔ fe kpɔɖeŋu si mieɖo le tsitretsiɖeŋu fe fe mawo katã me ta. Miafe ŋuɖoɖo ɖe Yehowa ŋu bliboe kple miafe tameɖoɖo kplikpaa be yewoalé nutefewɔwɔ me ɖe asi la he kafukafu vɛ na mi. Gakpe ɖe eŋu la, miafe ɖokuibɔbɔ le dodokpɔwo me la gado ŋusẽ nye kakaɖedzi be Yehowa megblẽa efe amewo ɖi o. Le dzinɔamefo, tenɔnɔ sesĩe, kple dzidodo fe kpɔɖeŋu nyui si mieɖo ta la, míate ŋu atsɔ míafe fukpekpe suewo bɔbɔe wu.”—Tuteirihia, French Polynesia.
“Esi mexlẽ Yearbook la vɔ la, ele nam be maŋlɔ agbalẽ na mi. Nutefekpɔkpɔ dedzifonameawo katã wɔ dɔ ɖe dzinye ŋutɔ. Enye adegbefofo nam be menye habɔbɔ wɔɖeka wɔnutefe sia, si Fofo ɖetsɔlemetɔ lɔ̃ame, si doa ŋusẽ mí le ɣeyiɣi si sɔ dzi la, le mɔ fiamee la me tɔ. Alesi Yehowa subɔla dzinɔamefotɔ veviedola geɖewo kpe fui vevie eye wobu wofe agbe gɔ̃ hã na melé blanui. Gake dzi dzɔm hã elabena ame gbogbo aɖewo srɔ̃ nyatefea heva nya mía Fofo lɔlɔ̃tɔ la le wofe dzinɔamefo kple veviedodo ta.”—Colette, Netherlands.
“Ele kokoko na mía kple srɔ̃nye be míaŋlɔ agbalẽ na mi be esi míexlẽ Ukraine ŋutinyaa le Yearbook la me la, eʋã dzi na mí ale gbegbe. Mi nɔvi wɔnutefewo mieɖo dzidodo le ɣeyiɣi didi aɖe fe nɔnɔme sesẽ ŋutɔwo me fe kpɔɖeŋu tɔxɛ. Ne míetsɔe sɔ kple nya si le Lododowo 27:11 la, aleke gbegbee Yehowa akpɔ dzidzɔe nye si be wòakpɔ be nɔvi wɔnutefe gbogbo siwo le Ukraine lé nutefewɔwɔ me ɖe asi maʋãmaʋãe togbɔ be Abosam to mɔ vɔ̃ geɖewo dzi ɖe wo ŋu hã.”—Alan, Australia.
“Aɖatsi lólo ɖe ŋku dzi nam esi mexlẽ nu tso nɔvi siwo le Ukraine ŋu. Wodo dzi le nu geɖe ŋutɔ me—gaxɔmenɔnɔ fe geɖe, fuwɔamewo, ameteteɖeanyi, kple fomea me tɔwo dome kaklã. Medi be magblɔ na nɔvi siwo katã gakpɔtɔ le miafe hamewo me be melɔ̃ wo hedea bubu wo ŋu ŋutɔ. Wofe dzinɔamefo kple tenɔnɔ sesĩe ye do dzidzɔ nam nenema gbegbe. Menya afisi wofe ŋusẽdodoa tso, Yehowa fe gbɔgbɔe do ŋusẽ wo. Yehowa tsɔ ɖe mía gbɔ eye edina be yeakpe ɖe mía ŋu.”—Sergei, Russia.
“Mexlẽ 2002 Yearbook la, eye mefa avi. Nɔviŋutsu kple nɔvinyɔnu geɖe siwo le míafe hamea me fo nu tso mia ŋu. Miexɔ asi vavã. Dzi le dzɔyem be menye gbɔgbɔmefome gã sia me tɔ.”—Yeunhee, South Korea.
“Miafe xɔse, dzidodo, kple lɔlɔ̃ maʋãmaʋã si le mia si na Yehowa kple efe Fiaɖufe la fe nuŋlɔɖia ʋãm ŋutɔ. Ɣeaɖewoɣi la, míedoa kpo ŋudzedzekpɔkpɔ ɖe ablɔɖe kple gbɔgbɔmenuɖuɖu gbogbo si Yehowa nana ŋu. Gake mele alea le mia gome o. Miafe kpɔɖeŋua kpe ɖe mía ŋu míede dzesii be ne fomedodo kplikplikpli le mía kple mía Mawu dome la, ado ŋusẽ mí be míanɔ te ɖe dodokpɔ ɖesiaɖe nu.”—Paulo, Brazil.
“Mɔnukpɔkpɔa su asinye mexlẽ miafe nutefekpɔkpɔwo le 2002 Yearbook la me. Wowɔ dɔ ɖe dzinye ŋutɔ vevietɔ Nɔvinyɔnu Lydia Kurdas tɔ. Nɔvinyɔnu sia fe nu lé dzi nam ŋutɔ.”—Nidia, Costa Rica.
“Mewu 2002 Yearbook la xexlẽ nu egbe. Edo ŋusẽ nye Yehowa dzixɔse esi mexlẽe. Nusi nyemaŋlɔ be akpɔ o ye nye ŋutinya si ku ɖe ɣeyiɣi si me wofã ɖikeke ɖe amewo me ɖe amesiwo le ŋgɔ xɔm la ŋu. Efiam be mele be make ɖi nɔvi siwo le ŋgɔ xɔm la gbeɖe o. Meda akpe na mi ŋutɔ! Gbɔgbɔmenuɖuɖu sia nyo na ame fe dzi eye wòdzraa mí ɖo ɖe ɣeyiɣi si woado míafe xɔse akpɔ ŋu.”—Leticia, United States.
“Míeda akpe ɖe Yearbook nyui la ta. Zi gbãtɔe nye si gbefãɖela geɖewo le nu xlẽm tso mía nɔvi siwo le Ukraine fe dɔwɔnawo ŋu. Edo ŋusẽ nɔviawo le afisia. Ame geɖewo, vevietɔ ɖeviwo, dzi wofe subɔsubɔdɔ ɖe edzi. Wo dometɔ aɖewo dze gbesiagbe mɔɖeɖedɔ alo kpekpeɖeŋu mɔɖeɖedɔa gɔme. Nɔviŋutsuwo kple nɔvinyɔnu siwo subɔ Yehowa le mɔxeɖenua te fe ŋutinya de dzi fo na amesiame.”—Hame aɖe fe subɔsubɔkɔmiti, Ukraine.
Nɔvi siwo le Ukraine fe nutefewɔwɔ nye nusi de dzi fo na Yehowa fe amewo le xexeame katã. Le nyatefe me la, ŋutinya lédziname siwo nɔa Yearbook la me fe sia fe xexlẽ nye mɔ nyui aɖe si dzi míato ado ŋusẽ míafe xɔse ahado dzi le ɣeyiɣi vevi siawo me.—Hebritɔwo 12:1.


text:
Yehowa Ƒe Ŋusẽ Lé Mí Ðe Te
Agbemeŋutinya
Yehowa Ƒe Ŋusẽ Lé Mí Ðe Te
ABE ALESI ERZSÉBET HAFFNER GBLƆE ENE
Esi Tibor Haffner se be wobe madzo le Czechoslovakia la, egblɔ be: “Nyemana woanyã wò o.” Eye wògblɔ kpee be: “Ne àlɔ̃ la, maɖe wò, eye nànɔ anyi kplim tegbee.”
LE ÐEÐENYA kpata sia dodoɖa kwasiɖa ʋɛ aɖewo megbe la, meɖe Tibor, si nye nɔviŋutsu Kristotɔ si ɖi ɖase na míafe fomea gbã, le January 29, 1938, dzi. Nyametsotso ma wɔwɔ menɔ bɔbɔe o. Ðeko mexɔ fe 18 enye ma, eye esi menye Yehowa Ðasefowo fe ɣeyiɣiawo katã fe subɔla ta la, medi be matsɔ nye ɖetugbimenɔɣia katã awɔ Mawu fe subɔsubɔdɔae. Mefa avi. Medo gbe ɖa. Ðee medze akɔ anyi vɔ hafi kpɔe be nusi Tibor ɖo ŋkunye me la yi ŋgɔ wu dɔmenyowɔwɔ na ame ko, eye mese le ɖokuinye me be medi be manɔ anyi kple ŋutsu sia si lɔ̃m vevie la.
Gake nukatae wobe yewoanyãm ɖo? Le nyatefe me la, dukɔ si dana ɖe efe demokrasi kple subɔsubɔblɔɖe dzi mee menɔ hafi. Mebui be anyo be magblɔ amesi menye na mi azɔ.
Dzinyela siwo nye Greece Katolikotɔwo dzim le December 26, 1919, dzi le Hungary fe kɔfe si nye Sajószentpéter, si gbɔ didi abe kilometa 160 tso Budapest fe ɣedzefe ene, la me. Nublanuitɔe la, fofonye ku hafi wodzim. Etefe medidi o danye ɖe aho aɖe si si vi ene nɔ, eye míeʋu yi Lučenec, si nye du nyui aɖe le dukɔ si woyɔna tsã be Czechoslovakia me. Le fe mawo me la, atikɔmefome me nɔnɔ menɔ bɔbɔe o. Esi nyee nye vi atɔ̃awo fe ɖevitɔ ta la, mesena le ɖokuinye me be melewomee aɖe koe menye. Ganyawo sesẽ ŋutɔ, eye menye ŋutilãmenuwo koe mesu asinye o ke boŋ nyemekpɔ dzilawo fe ɖetsɔleme kple lɔlɔ̃ si sɔ be woana wo vi la hã o.
Ðe Ame aɖe Nya Ŋuɖoɖoa?
Esi mexɔ fe 16 la, nya veviwo nɔ fu ɖem nam. Mexlẽ Xexemeʋã I ŋutinyawo moveviɖoɖotɔe, eye alesi wowu amewoe le dukɔ deŋgɔ siwo yɔa wo ɖokui be Kristotɔwoe yewonye me la wɔ nuku nam ŋutɔ. Tsɔ kpe ɖe eŋu la, mekpɔe be wonɔ asrafo zuzu fe dzi dem fo le afisiafi. Eŋu nya aɖeke mewɔ ɖeka kple nusi mesrɔ̃ le sɔleme tso havilɔlɔ̃ ŋu o.
Eyata, meyi Roma Katoliko nunɔla aɖe gbɔ ɖabiae be: “Se ka dzie wòle be míawɔ ɖo abe Kristotɔwo ene—be míayi aʋa aɖawu mía haviwo loo alo be míalɔ̃ wo?” Esi nye nyabiasea ve dɔme nɛ ta la, eɖo eŋu be nusi ame tsitsiawo gblɔ na yee yegblɔna. Nusia tɔgbe kee dzɔ esime meyi Kalvintɔwo fe nunɔla gbɔ eye emegbe meyi ɖe Yudatɔwo fe rabi aɖe gbɔ. Nyemexɔ ŋuɖoɖo aɖeke o, negbe nye nyabiabiaa koe nana wotsia yaa. Mlɔeba, meyi Luthertɔwo fe nunɔla aɖe gbɔ. Dɔme vee, gake hafi madzo la, egblɔ be: “Ne èdi tututu be yeanya nu tso eŋu la, bia Yehowa Ðasefowo.”
Medze agbagba di Ðasefoawo fe mɔ gake nyemeke ɖe wo ŋu o. Ŋkeke ʋɛ aɖewo megbe, esime metso dɔme gbɔna va afeme la, mekpɔ be míafe ʋɔ nɔ ʋuʋu vie. Ðekakpui dzeɖekɛ aɖe nɔ Biblia xlẽm na danye. Enumake megblɔ le susu me be: ‘Anye Yehowa Ðasefo aɖee nye ma!’ Míebia ŋutsu sia, Tibor Haffner, be wòageɖe eme eye megabia nye nyawoe. Le esi tefe be wòatsɔ efe susu aɖo wo ŋui la, efia nusi Biblia gblɔ tso Kristotɔ vavãwo fe dzesi, kpakple ɣeyiɣi si me míenɔ ŋu lam.—Yohanes 13:34, 35; Timoteo II, 3:1-5.
Le ɣleti ʋɛ aɖewo megbe la, mexɔ nyɔnyrɔ, hafi xɔ fe 17. Mese le ɖokuinye me be ele be amesiame nase nyatefe xɔasi siwo ŋu mekpe fu ŋutɔ hafi ke ɖo la. Mete gbefãɖeɖe ɣeyiɣiawo katã, si wɔwɔ sesẽ ŋutɔ le Czechoslovakia le fe 1930-awo fe nuwuwu me. Togbɔ be wode míafe dɔa agbalẽ me le se nu hã la, subɔsubɔhaŋgɔnɔlawo na wotsi tre ɖe mía ŋu vevie.
Yometiti Gbãtɔ Me Toto
Le fe 1937 fe nuwuwu lɔfo fe ŋkeke aɖe dzi la, menɔ gbefã ɖem kple nɔvinyɔnu Kristotɔ aɖe le kɔfe aɖe si te ɖe Lučenec ŋu me. Kasiaa, wolé mí yiɖade mɔ̃. Dzɔlaa do ɣli gblɔ be “Miele kukuge ɖe afisia” eye wòhe míafe gaxɔa fe ʋɔ tu gbam.
Kaka fiẽ naɖo la, wokplɔ ame ene va kpe ɖe mía ŋu le gaxɔa me. Míete akɔfafa na wo heɖi ɖase na wo. Woɖe dzi ɖi, eye míegblɔ Biblia me nyatefea na wo moveviɖoɖotɔe zã bliboa.
Esi wòfo ŋdi ga ade la, dzɔla la ɖem tso gaxɔa me. Megblɔ na nye zɔhɛa be: “Míado go le Mawu fe Fiaɖufea me.” Mede du asi nɛ be ne etsi agbe la, wòagblɔ nusi dzɔ la na fonyemeawo. Medo gbe ɖa le tame hedze dzɔla la yome. Ekplɔm yi efemee le gakpɔa me. Egblɔ be: “Nyɔnuvi, nyabiabia aɖe le asinye na wò. Le zã si va yi me la, ègblɔ be Mawu fe ŋkɔe nye Yehowa. Àte ŋu afiam le Biblia mea?” Nukunu kple gbɔdzɔe kae nye si! Eɖe efe Biblia do goe eye mefia Yehowa fe ŋkɔ woa kple srɔ̃a. Biabia bubu geɖe nɔ esi ku ɖe nya si me míedzro kple nyɔnu eneawo le zã me la ŋu. Esi ŋuɖoɖoa dze eŋu la, egblɔ na srɔ̃a be woaɖa ŋdinu na mía kple nye zɔhɛa.
Le ŋkeke aɖewo megbe la, woɖe asi le mía ŋu, gake ʋɔnudrɔ̃la aɖe tso nya me be esi wònye Hungary-vidzidzie menye ta la, ele be madzo le Czechoslovakia. Nudzɔdzɔ sia megbee Tibor Haffner bia be maɖe ye. Míeɖe srɔ̃, eye meʋu yi ɖanɔ edzilawo feme.
Yometitia Nu Sẽ Ðe Edzi
Mía kple srɔ̃nye míeyi gbefãɖeɖedɔa dzi, togbɔ be subɔsubɔdɔ bubuwo nɔ Tibor dzi hã. Míedzi mía vi ŋutsuvi, Tibor, Jr. ŋkeke ʋɛ aɖewo do ŋgɔ na Hungary-srafowo fe gege ɖe míafe dua me le November 1938 me. Le Europa la, dzesi siwo ahe Xexemeʋã II vɛ la nɔ dzedzem. Hungary xɔ Czechoslovakia fe akpa gã aɖe, si wɔe be wogati Yehowa Ðasefo siwo nɔ tefe siwo te ɖe Hungary ŋu yome ɖe edzi.
Le October 10, 1942, dzi la, Tibor yi nɔvi aɖewo gbɔ le Debrecen. Gake megagbɔ o. Emegbe la, egblɔ nusi dzɔ la nam. Ðe nɔviawo tefe la, kpovitɔ aɖewo siwo do afemewuwoe nɔ tɔdzisasrã si dzi wobe yewoado go le la dzi. Wonɔ srɔ̃nye kpakple Pál Nagypál siwo tsi megbe la lalam. Kpovitɔawo kplɔ wo yi ɖe kpovitɔwo fe dɔwɔfeae eye wotsɔ kpowo fo wofe afɔfome vaseɖe esime vevesesea na womu dze anyi.
Emegbe wogblɔ na wo be woado wofe afɔkpawo ahatsi tre. Togbɔ be wonɔ veve sem hã la, wofoe ɖe wo nu be woayi ɖe ketekedzefea. Kpovitɔawo kplɔ ŋutsu aɖe si wotsɔ abiblavɔ bla ta na ale gbegbe be mete ŋu le nu kpɔm nyuie o la hã vɛ. Nɔviŋutsu András Pilling ye, eya hã yi kpekpea wɔfe. Wokplɔ srɔ̃nye de keteke yi ɖade mɔ̃ le Alag, afisi te ɖe Budapest ŋu. Dzɔla siwo kpɔ alesi wofo Tibor fe afɔwo la dometɔ ɖeka gblɔ fewuɖutɔe be: “Ame aɖewo fe tame sẽ ŋutɔ! Megatsi dzi o, míele tsi ɖo gee na wò.” Dzɔla eve gate Tibor fe afɔwo fofo ake eye wògbã ʋu hlẽ ɖe tefea katã. Le miniti ʋɛ aɖewo megbe la, eku fenyi.
Le ɣleti si kplɔe ɖo me la, wokplɔ Tibor kpakple nɔviŋutsu kple nɔvinyɔnu siwo wu 60 yi ʋɔnui. Wotso kufia na András Bartha, Dénes Faluvégi, kple János Konrád eye wohe wo ɖe ati ŋu woku. Wotso afia be nɔviŋutsu András Pilling nanɔ gaxɔme vaseɖe efe kugbe, eye wotso afia be srɔ̃nye anɔ gaxɔme fe 12. Ðe agɔdzedze ka ta? Amenutsola la tsɔ nya ɖe wo ŋu be wodi be yewoamu dziɖuɖua, be wogbe asrafodɔ wɔwɔ, be wonye ŋkutsalawo, eye be wogblɔ nya tovowo ɖe sɔlemeha kɔkɔetɔ la ŋu. Emegbe la, wotrɔ kufiatsotsoa wòzu gaxɔmenɔnɔ vaseɖe kugbe.
Srɔ̃nye Yomedzedze
Esi Tibor dzo yi takpekpea le Debrecen le ŋkeke eve megbe la, mefɔ hafi ŋdi ga ade fo henɔ miafe awuwo dzi ɖom. Enumake ame aɖe fo ʋɔa. Megblɔ le tame be ‘wova ɖo.’ Kpovitɔ ade ge ɖe eme hegblɔ nam be wodɔ yewo be yewoava ka afea me. Wolé mí amesiwo katã le afea me, tsɔ kpe ɖe mía vi ŋutsuvi si xɔ fe etɔ̃ ŋu, yi ɖe kpovitɔwo fe dɔwɔfeae. Gbemagbe ke woɖe mí yi ɖe gakpɔ aɖe me le Pétervására, Hungary.
Esi míeɖo la, asrã lém eye woɖem ɖe aga le gakpɔmenɔla bubuwo gbɔ. Esi mehaya la, asrafo eve va gaxɔa me henɔ nya ʋlim le ŋunye. Ðeka gblɔ be: “Ele be míada tui! Mada tui!” Gake evelia ya di be yeakpɔ alesi nye lãmea le hafi yewoada tuam. Meɖe kuku na wo be woana manɔ agbe ko. Mlɔeba wodzo le gaxɔ si me menɔ, eye meda akpe na Yehowa be wòkpe ɖe ŋunye.
Mɔnu tɔxɛ aɖe nɔ dzɔlawo si si dzi wotona tena ame fe nume sena. Wogblɔ nam be matsyɔ akɔ anyi eye wote afɔwui ɖe nu me nam, bla nye asi kple afɔ, hefom vaseɖe esime ʋu nɔ ɖuɖum le ŋunye. Esime asrafoawo dometɔ ɖeka gblɔ be ɖeɖi te ye ŋu ko hafie wodzudzɔ. Wobia be magblɔ amesi kpe ge srɔ̃nyea yina hafi wolée la na yewo. Nyemegblɔe na wo o, eyata fofoa yi edzi ŋkeke etɔ̃ sɔŋ. Le ŋkeke enea gbe la, wona mekplɔ vinyeŋutsuvia yi na danye. Mekpa vinye sue la ɖe abi siwo mexɔ ɖe dzime la dzi tsɔ zɔ azɔli si ade kilometa 13 to vuvɔ si nɔ wɔwɔm vevie me yi ɖe ketekedzefea. Meɖo keteke tso afima yi afeme gake ele be matrɔ agbɔ va asaɖaa me gbemagbe ke.
Wotso afia be manɔ gakpɔ me fe ade le Budapest. Esi meɖo la, mese be Tibor hã nɔ afima. Alekee dzi dzɔ míi enye si esime woɖe mɔ na mí be míaɖo dze miniti ʋɛ aɖewo kple mía nɔewo to gaɖɔ aɖe me! Mía kple evea siaa míekpɔe be Yehowa lɔ̃ mí eye ɣeyiɣi vevi mawo do ŋusẽ mí. Hafi míegado go ake la, mía kple evea siaa míeto dodokpɔ dziŋɔwo me eye míeɖo kudonu enuenu.
Tso Gakpɔ me Yi Gakpɔ Me
Mí nɔvinyɔnu siwo ade 80 ye wote ɖe gaxɔ ɖeka me. Gbɔgbɔmedɔ nɔ mía wum vevie, gake edze abe womate ŋu atsɔ naneke age ɖe gakpɔa me o ene. Ðe míate ŋu akpɔ nane le gakpɔa ŋutɔ mea? Mina magblɔ nusi míewɔ la na mi. Metsɔ ɖokuinye na be matɔ afɔwuiwo na gakpɔa me dɔwɔlawo. Meŋlɔ ɖe agbalẽ kakɛ aɖe dzi be woaŋlɔ Biblia si le gakpɔa fe agbalẽdzraɖofea fe xexlẽdzesi nam, eye metsɔ agbalẽ kakɛa de afɔwuiawo dometɔ ɖeka me. Be woagabu nazã aɖeke o ta la, mebia be woaŋlɔ agbalẽ eve bubuwo fe xexlẽdzesi kpee.
Le ŋufɔke la, dɔwɔlawo gafɔ afɔwui gbogbo aɖewo vɛ nam. Ŋuɖoɖoa nɔ afɔwuiawo dometɔ ɖeka me. Emegbe metsɔ xexlẽdzesi siawo na dzɔla aɖe hebia be wòaɖaxɔ agbalẽawo na mí. Dzidzɔ kae nye si wònye esime míexɔ agbalẽawo, tsɔ kpe ɖe Biblia ŋu! Míeɖɔa li agbalẽ mamlɛawo kwasiɖa ɖesiaɖe, gake Biblia ya tsi mía gbɔ. Ne dzɔla la bia eta se la, míegblɔna nɛ bena: “Agbalẽ gãe wònye, eye amesiame di be yeaxlẽe.” Esia wɔe be míete ŋu xlẽa Biblia.
Gbeɖeka la, amegã aɖe kpem yi efe ɔfis. Efo nu kplim tufafatɔe.
Egblɔ be: “Afenɔ Haffner, nya nyui aɖe le asinye na wò. Àte ŋu ayi afeme. Àte ŋu adzo etsɔ. Ne àkpɔ keteke la, àte ŋu adzo egbea gɔ̃ hã.”
Meɖo eŋu be: “Adzɔ dzi nam ŋutɔ.”
Egblɔ be: “Nyatefee. Vi le asiwò, eye meka ɖe edzi be àdi be yeakpɔ edzi.” Emegbe egblɔ kpee be, “wò ya de asi lɛta sia te ko.”
Mebiae be: “Lɛta kae?”
Ete tɔ ɖe edzi be: “Megatsi dzi ɖe ema ŋu o. Wò ya de asi ete ko, ekema àte ŋu adzo.” Emegbe egblɔ nam be: “Ne ènya ɖo afeme la, àte ŋu awɔ nusianu si nèlɔ̃. Gake fifia ya ele be nàde asi ete be yemeganye Yehowa Ðasefo o.”
Mehe ɖe megbe eye megbe gbidii be nyemawɔe o.
Eblu gblɔ be: “Ekema àku ɖe afisia!” eye wònyam do goe.
Le May 1943 me la, woɖem yi ɖe gakpɔ bubu me le Budapest eye emegbe woɖem yi ɖe kɔfe si nye Márianosztra me, afisi mía kple nyɔnu saɖagaxɔmenɔla 70 aɖewo nɔ. Togbɔ be dɔwuame kple nɔnɔme sesẽ bubuwo nɔ afima hã la, míedi vevie be míagblɔ mɔkpɔkpɔ si le mía si na wo. Nyɔnu saɖagaxɔmenɔlawo dometɔ ɖeka tsɔ ɖe le míafe gbedasia me vevie hegblɔ be: “Nya nyui aɖewo enye sia. Nyemese nya sia tɔgbe kpɔ o. Taflatse, migblɔ bubuwo kpee nam.” Míegblɔ xexeme yeyea kple alesi agbenɔnɔ avivi le emee la ŋu nya nɛ. Esi míenɔ dzea ɖom la, saɖagaxɔa nunɔla va do. Enumake wokplɔ nyɔnu saɖagaxɔmenɔla ɖetsɔlemetɔa dzoe, vuvu awu le eŋu, hefoe kple atam kutɔkutɔe. Esi míegado go ake la, ebia be: “Taflatse, mido gbe ɖa na Yehowa be wòaxɔ nam ahaɖem adzoe le afisia. Medi be mazu mia dometɔ ɖeka.”
Afisi míegayi ɖado ɖoe nye gakpɔ xoxo aɖe si le Komárom, si nye du si wotso ɖe Danube-tɔsisia to, anɔ kilometa 80 lɔfo le Budapest fe ɣetoɖofe la me. Nɔnɔmeawo menyo le afima kura o. Asrã sesẽ aɖe lé mía kple nɔvinyɔnu bubuwo, eye menɔ ʋu ɖem eye megbɔdzɔ ŋutɔ. Womena atike aɖeke mí o, eye mebu be nye kuɣi ɖo azɔ. Gake gaxɔdzikpɔlawo nɔ ame aɖe si ate ŋu awɔ ɔfis dɔwo la dim. Nɔvinyɔnuawo yɔ nye ŋkɔ na wo. Eyata wona atikem, eye mehaya.
Megawɔ Ðeka Kple Nye Ƒomea Ake
Esi Soviet-srafowo nɔ tetem ɖe mía ŋu tso ɣedzefe gome la, eva hiã be míaʋu ayi ɖe ɣetoɖofe. Nufofo tso nu dziŋɔ siwo katã me míeto ŋu adidi akpa. Meɖo kudo nu enuenu, gake meda akpe na Yehowa ɖe efe ametakpɔkpɔ ta be metsi agbe. Esime aʋaa ke la, míenɔ Czechoslovakia dugã si nye Tábor, si kple Prague dome anɔ kilometa 80, me. Kwasiɖa etɔ̃ gava yi hafi mía kple srɔ̃nyenyɔnutɔ Magdalena míede afeme le Lučenec, le May 30, 1945, dzi.
Mekpɔ lɔ̃xonye kple vinye ŋutsuvi lɔlɔ̃, Tibor, le afea fe abɔ me ɖaa. Aɖatsi lólo ɖe ŋku dzi nam, eye medo ɣli yɔe ɖaa be “Tibike!” Efu du va kplam. Nya gbãtɔ siwo wògblɔ nam, siwo nyemaŋlɔ be akpɔ o, enye be: “Dada, mègale dzodzo ge ake o ɖe?”
Yehowa kpɔ nublanui na srɔ̃nye, Tibor, hã. Woɖee tso Budapest gakpɔ me kpe ɖe nɔviŋutsu 160 aɖewo ŋu yi dɔsesẽwɔsaɖa me le Bor. Woɖo kudonu zi geɖe, gake fufofo bliboa tsi agbe. Tibor gbɔ va afeme le April 8, 1945, dzi, si anɔ ɣleti ɖeka do ŋgɔ nam.
Le aʋaa megbe la, míegakpɔtɔ hiã Yehowa fe ŋusẽdoame ale be míate ŋu ato fe 40 siwo Kɔmunist dziɖuɖua atsɔ aɖu Czechoslovakia dzii me. Wogatso afia be Tibor ayi mɔ̃ ɣeyiɣi didi aɖe, eye wòhiã be makpɔ mía via dzi eya manɔmee. Esi woɖe asi le Tibor ŋu la, eva zu dzikpɔla mɔzɔla. Le fe 40 siwo Kɔmunisttɔwo tsɔ ɖu dzii me la, míewɔ mɔnukpɔkpɔ ɖesiaɖe ŋudɔ gblɔ míafe dzixɔsewo na amewo. Míete ŋu kpe ɖe ame geɖe ŋu wosrɔ̃ nyatefea. Ewɔe be wova zu míafe gbɔgbɔmeviwo.
Dzidzɔ kae nye si wònye esi wona subɔsubɔblɔɖe mí le fe 1989 me! Le fe si kplɔe ɖo me la, míede takpekpe gbãtɔ le míafe dukɔa me, le ɣeyiɣi didi ma megbe. Esi míekpɔ nɔviŋutsu kple nɔvinyɔnu akpe gbogbo siwo lé wofe nutefewɔwɔ me ɖe asi fe gbogbo aɖewo la, míekpɔe be Yehowae nye ŋusẽtsofe gãtɔ kekeake na wo katã.
Srɔ̃nye lɔlɔ̃a, Tibor, wɔ nutefe na Mawu vaseɖe efe kugbe le October 14, 1993, dzi eye fifia mete ɖe vinyeŋutsua ŋu le Žilina, Slovakia. Lãmesẽ megale ŋunye tututu o, gake Yehowa fe ŋusẽ wɔe be ŋusẽ le ŋunye le gbɔgbɔ me. Meka ɖe edzi vevie be le efe ŋusẽdoame me la, mate ŋu ado dzi le tetekpɔ ɖesiaɖe me le nuɖoanyi xoxo sia me. Gawu la, mele mɔ kpɔm na ɣeyiɣi si me Yehowa fe amenuveve awɔe be mate ŋu anɔ agbe tegbee.
[Nɔnɔmetata si le axa 20]
Vinyeŋutsuvi Tibor, Jr., (esi wòxɔ fe 4) amesi wòva hiã be magblẽ ɖe megbe
[Nɔnɔmetata si le axa 21]
Tibor, Sr., kple nɔviŋutsu bubuwo le Bor
[Nɔnɔmetata si le axa 22]
Mía kple Tibor kple nyonye Magdalena, le fe 1947 me, le Brno
[Nɔnɔmetata siwo le axa 23]
Meɖo kudo nu enuenu, gake meda akpe na Yehowa ɖe efe ametakpɔkpɔ ta be metsi agbe